[image: C:\Users\marh\AppData\Local\Microsoft\Windows\Temporary Internet Files\Content.Outlook\3DQ1N8R9\LMST_auto_stor.jpg]


	9. september 2026



PRODUKTRESUMÉ

for

Lenvatinib "Mylan", hårde kapsler


0.	D.SP.NR.
35030

1.	LÆGEMIDLETS NAVN
Lenvatinib "Mylan"

2.	KVALITATIV OG KVANTITATIV SAMMENSÆTNING

Lenvatinib Mylan 4 mg hårde kapsler
Hver hård kapsel indeholder lenvatinibbesilat svarende til 4 mg lenvatinib.

Lenvatinib Mylan 10 mg hårde kapsler
Hver hård kapsel indeholder lenvatinibbesilat svarende til 10 mg lenvatinib.

Alle hjælpestoffer er anført under pkt. 6.1.

3.	LÆGEMIDDELFORM
Hårde kapsler (kapsler)

Lenvatinib Mylan 4 mg hårde kapsler
Hårde kapsler i størrelse 4 (ca. 14,3 mm) med karamelfarvet uigennemsigtig underdel og karamelfarvet uigennemsigtig hætte, med "L7VB" over "4" påtrykt.

Lenvatinib Mylan 10 mg hårde kapsler
Hårde kapsler i størrelse 4 (ca. 14,3 mm) med dybgul uigennemsigtig underdel og karamelfarvet uigennemsigtig hætte, med "L7VB" over "10" påtrykt.


4.	KLINISKE OPLYSNINGER

4.1	Terapeutiske indikationer
Lenvatinib Mylan er indiceret til behandling af voksne med fremskredent nyrecellekarcinom (RCC):
· i kombination med pembrolizumab som førstevalgsbehandling (se pkt. 5.1)
· i kombination med everolimus efter én forudgående behandling rettet mod vaskulær endotel-vækstfaktor (VEGF) (se pkt. 5.1).

4.2	Dosering og administration
Behandling bør påbegyndes og superviseres af sundhedspersoner med erfaring i anticancer-behandling.

Dosering

Lenvatinib Mylan i kombination med pembrolizumab som førstevalgsbehandling
Den anbefalede daglige dosis af lenvatinib er 20 mg (to 10 mg kapsler) oralt én gang dagligt i kombination med pembrolizumab, enten 200 mg hver 3. uge eller 400 mg hver 6. uge administreret som intravenøs infusion over 30 minutter. Den daglige dosis af lenvatinib skal modificeres efter behov i henhold til dosis/toksicitet-behandlingsplanen. Behandlingen med lenvatinib skal fortsætte indtil sygdomsprogression eller uacceptabel toksicitet. Pembrolizumab skal fortsættes indtil sygdomsprogression, uacceptabel toksicitet eller den maksimale varighed af behandlingen som angivet for pembrolizumab.

Se produktresuméet for pembrolizumab for de komplette oplysninger vedrørende dosering af pembrolizumab.

Lenvatinib Mylan i kombination med everolimus som andetvalgsbehandling
Den anbefalede daglige dosis af lenvatinib er 18 mg (én 10 mg kapsel og to 4 mg kapsler) oralt én gang dagligt i kombination med 5 mg everolimus én gang dagligt. Den daglige dosis af lenvatinib og om nødvendigt af everolimus skal modificeres i henhold til dosis/toksicitet-behandlingsplanen.

Se produktresuméet for pembrolizumab for de komplette oplysninger vedrørende dosering af everolimus.

Hvis en patient glemmer en dosis lenvatinib, og den ikke kan tages inden for 12 timer, skal denne dosis springes over, og den næste dosis skal tages på det normale tidspunkt.

Behandlingen bør fortsætte, så længe klinisk fordel observeres, eller indtil der opstår uacceptabel toksicitet.

Dosisjustering og seponering af lenvatinib
Behandling af bivirkninger kan kræve doseringsafbrydelse, dosisjustering eller seponering af lenvatinib-behandlingen (se pkt. 4.4). Ved lette til moderate bivirkninger (f.eks. grad 1 eller 2) er det normalt ikke nødvendigt at afbryde lenvatinib-behandlingen, medmindre bivirkningerne ikke kan tolereres af patienten trods optimal behandling. Svære (f.eks. grad 3) eller intolerable bivirkninger kræver afbrydelse af lenvatinib, indtil reaktionerne forbedres til grad 0 til 1 eller baseline-niveau.

Optimal medicinsk behandling (dvs. behandling eller terapi) af kvalme, opkastning og diarré bør påbegyndes før enhver afbrydelse af lenvatinibterapi eller dosisreduktion af lenvatinib. Gastrointestinal toksicitet skal behandles aktivt for at reducere risikoen for udvikling af nedsat nyrefunktion eller nyresvigt (se pkt. 4.4).

For toksiciteter, der menes at være forbundet med lenvatinib (se tabel 2), kan behandlingen genoptages med en reduceret dosis lenvatinib, som foreslået i tabel 1, når bivirkningen har fortaget sig eller er bedret til grad 0 til 1 eller baseline-niveau.

	Tabel 1 Dosismodifikationer fra den anbefalede daglige dosis af lenvatiniba


	
	Lenvatinibdosis i kombination med pembrolizumab
	Lenvatinibdosis i kombination med everolimus

	Anbefalet daglig dosis
	20 mg oralt én gang dagligt
(to 10 mg kapsler)
	18 mg oralt én gang dagligt
(én 10 mg kapsel + to 4 mg kapsler) 

	Første dosisreduktion
	14 mg oralt én gang dagligt
(én 10 mg kapsel + én 4 mg kapsel)
	14 mg oralt én gang dagligt
(én 10 mg kapsel + én 4 mg kapsel)

	Anden dosisreduktion
	10 mg oralt én gang dagligt
(én 10 mg kapsel)
	10 mg oralt én gang dagligt
(én 10 mg kapsel)

	Tredje dosisreduktion
	8 mg oralt én gang dagligt
(to 4 mg kapsler)
	8 mg oralt én gang dagligt
(to 4 mg kapsler)

	a Der foreligger begrænsede data vedrørende doser under 8 mg



[bookmark: _Hlk65257585]Ved anvendelse i kombination med pembrolizumab skal det ene eller begge lægemidler afbrydes efter behov. Lenvatinib skal pauseres, dosisreduceres eller seponeres efter behov. Pausér eller seponer pembrolizumab ifølge anvisningerne i produktresuméet for pembrolizumab. Ingen dosisreduktioner anbefales for pembrolizumab.

For toksiciteter, der menes at være forbundet med everolimus, bør behandlingen afbrydes, reduceres til dosering hver 2. dag eller seponeres (se produktresuméet for everolimus for anbefalinger om dosisjusteringer ved specifikke bivirkninger).

For toksiciteter, der menes at være forbundet med både lenvatinib og everolimus, bør lenvatinib reduceres (se tabel 1), før everolimus reduceres.

Alle behandlinger skal seponeres i tilfælde af livstruende reaktioner (f.eks. grad 4), med undtagelse af laboratorieanomalier, der bedømmes til ikke at være livstruende. I sådanne tilfælde skal de behandles som svære reaktioner (f.eks. grad 3).

Gradinddelingen er baseret på National Cancer Institute (NCI) Common Terminology Criteria for Adverse Events (CTCAE).

	Tabel 2 Bivirkninger, hvor justering af lenvatinibdosis er nødvendig

	Bivirkning
	Sværhedsgrad
	Handling
	Dosisreduktion og genstart af lenvatinib

	Hypertension
	Grad 3 (trods optimal antihypertensiv behandling)
	Afbryd
	Fortaget sig til grad 0, 1 eller 2.
Se detaljeret vejledning i tabel 3 i pkt. 4.4.

	
	Grad 4
	Seponer
	Må ikke genstartes.

	Proteinuri
	≥ 2 g/24 timer
	Afbryd
	Fortaget sig til under 2 g/24 timer.

	Nefrotisk syndrom
	------- 
	Seponer
	Må ikke genstartes.

	Nedsat nyrefunktion eller nyresvigt
	Grad 3
	Afbryd 
	Fortaget sig til grad 0‑1 eller baseline-niveau.

	
	Grad 4*
	Seponer
	Må ikke genstartes.

	Kardial dysfunktion
	Grad 3
	Afbryd
	Fortaget sig til grad 0‑1 eller baseline-niveau.

	
	Grad 4
	Seponer
	Må ikke genstartes.

	PRES/RPLS
	Alle grader
	Afbryd
	Overvej at genstarte ved en reduceret dosis, hvis det fortager sig til grad 0‑1.

	Hepatotoksicitet
	Grad 3
	Afbryd 
	Fortaget sig til grad 0‑1 eller baseline-niveau.

	
	Grad 4*
	Seponer
	Må ikke genstartes.

	Arteriel tromboemboli 
	Alle grader
	Seponer
	Må ikke genstartes.

	Blødning
	Grad 3
	Afbryd
	Fortaget sig til grad 0‑1.

	
	Grad 4
	Seponer
	Må ikke genstartes.

	Gastrointestinal perforation eller fisteldannelse
	Grad 3
	Afbryd
	Fortaget sig til grad 0‑1 eller baseline-niveau.

	
	Grad 4
	Seponer
	Må ikke genstartes.

	Fistel uden for mave-tarm-kanalen
	Grad 4
	Seponer
	Må ikke genstartes.

	Forlængelse af QT-interval
	QT-interval > 500 ms
	Afbryd
	Fortaget sig til < 480 ms eller baseline-niveau.

	Diarré 
	Grad 3
	Afbryd
	Fortaget sig til grad 0‑1 eller baseline-niveau.

	
	Grad 4 (trods medicinsk behandling)
	Seponer
	Må ikke genstartes.

	*Grad 4 laboratorieanomalier, der bedømmes som ikke livstruende, kan håndteres som svære reaktioner (f.eks. grad 3)



Særlige populationer
For oplysninger om klinisk erfaring med kombinationsbehandling med lenvatinib og pembrolizumab henvises til pkt. 4.8.

Patienter i alderen ≥ 65 år med baseline-hypertension eller med nedsat nyrefunktion har tilsyneladende reduceret tolerabilitet for lenvatinib (se pkt. 4.8).

Der foreligger ingen data vedrørende kombinationen af lenvatinib og everolimus for de fleste særlige populationer. Nedenstående oplysninger er afledt fra klinisk erfaring med enkeltstoffet lenvatinib hos patienter med differentieret thyreoideacancer (DTC, se produktresuméet for lenvatinib indiceret til differentieret thyreoideakarcinom, hepatocellulært karcinom og endometriekarcinom).

Alle andre patienter end patienter med svært nedsat lever- eller nyrefunktion (se nedenfor) bør påbegynde behandlingen med den anbefalede dosis på 20 mg lenvatinib dagligt sammen med pembrolizumab eller 18 mg lenvatinib og 5 mg everolimus taget én gang dagligt som indiceret, hvorefter dosis bør justeres på basis af individuel tolerabilitet.

Patienter med hypertension
Blodtrykket skal være velkontrolleret før behandling med lenvatinib, og det bør monitoreres regelmæssigt under behandlingen (se pkt. 4.4 og 4.8).



Patienter med nedsat leverfunktion
Der foreligger begrænsede data vedrørende kombinationen af lenvatinib og pembrolizumab hos patienter med nedsat leverfunktion. Justering af startdosis af kombinationen på basis af leverfunktion er ikke nødvendig hos patienter med let (Child‑Pugh A) eller moderat (Child‑Pugh B) nedsat leverfunktion. Hos patienter med svært (Child‑Pugh C) nedsat leverfunktion er den anbefalede startdosis 10 mg lenvatinib én gang dagligt. Se produktresuméet for pembrolizumab vedrørende dosering hos patienter med svært nedsat leverfunktion. Yderligere dosisjustering kan være nødvendig på basis af individuel tolerabilitet. Kombinationen må kun anvendes til patienter med svært nedsat leverfunktion, hvis den forventede fordel opvejer risikoen (se pkt. 4.8).

Der foreligger ingen data vedrørende kombinationen af lenvatinib og everolimus for patienter med nedsat leverfunktion. Justering af startdosis af kombinationen på basis af leverfunktion er ikke nødvendig hos patienter med let (Child‑Pugh A) eller moderat (Child‑Pugh B) nedsat leverfunktion. Hos patienter med svært (Child‑Pugh C) nedsat leverfunktion er den anbefalede startdosis 10 mg lenvatinib én gang dagligt med den dosis af everolimus, der anbefales til patienter med svært nedsat leverfunktion i produktresuméet for everolimus. Yderligere dosisjustering kan være nødvendig på basis af individuel tolerabilitet. Kombinationen må kun anvendes til patienter med svært nedsat leverfunktion, hvis den forventede fordel opvejer risikoen (se pkt. 4.8).

Patienter med nedsat nyrefunktion
Justering af startdosis på basis af nyrefunktion er ikke nødvendig hos patienter med let eller moderat nedsat nyrefunktion. Hos patienter med svært nedsat nyrefunktion er den anbefalede startdosis 10 mg lenvatinib én gang dagligt. Se produktresuméet for pembrolizumab eller everolimus for oplysninger om dosering hos patienter med nedsat nyrefunktion. Yderligere dosisjustering kan være nødvendig på basis af individuel tolerabilitet. Kombinationen er ikke blevet undersøgt hos patienter med nyresygdom i slutstadiet. Derfor anbefales lenvatinib ikke til disse patienter (se pkt. 4.8).

Ældre
Justering af startdosis er ikke nødvendig på basis af alder. Der foreligger kun begrænsede data for patienter ≥ 75 år (se pkt. 4.8).

Pædiatrisk population
Lenvatinibs sikkerhed og virkning hos børn i alderen 2 til < 18 år er ikke klarlagt. De foreliggende data er beskrevet i pkt. 4.8, 5.1 og 5.2, men der kan ikke gives nogen anbefalinger vedrørende dosering.
Lenvatinib bør ikke anvendes til børn under 2 år på grund af problemstillinger vedrørende sikkerhed identificeret i dyreforsøg (se pkt. 5.3).

Etnisk oprindelse
Justering af startdosis er ikke nødvendig på basis af race (se pkt. 5.2). De foreliggende data er beskrevet i pkt. 4.8.

Legemsvægt under 60 kg
Justering af startdosis er ikke nødvendig på basis af legemsvægt. Der er begrænsede data om behandling med lenvatinib i kombination med everolimus hos patienter med legemsvægt under 60 kg med RCC (se pkt. 4.8).

Præstationsstatus
Patienter med ECOG- (Eastern Cooperative Oncology Group) præstationsstatus på 2 eller derover blev ekskluderet fra RCC‑studie 205 (se pkt. 5.1). Patienter med KPS (Karnofsky Performance Status) < 70 blev ekskluderet fra studie 307 (CLEAR). Benefit/risk for disse patienter er ikke blevet evalueret.

Administration
Lenvatinib er til oral anvendelse. Kapslerne skal tages på nogenlunde samme tidspunkt hver dag, med eller uden mad (se pkt. 5.2). For at undgå gentagen eksponering for indholdet må omsorgspersoner ikke åbne kapslerne.

Lenvatinib-kapsler skal synkes hele sammen med vand.

Hvis patienten har problemer med at synke og ikke kan synke hårde kapsler, skal der bruges andre lægemidler, som indeholder lenvatinib.

4.3	Kontraindikationer
Overfølsomhed over for det aktive stof eller over for et eller flere af hjælpestofferne anført i pkt. 6.1. Amning (se pkt. 4.6).

4.4	Særlige advarsler og forsigtighedsregler vedrørende brugen

Hypertension
Der er blevet rapporteret om hypertension, der sædvanligvis opstod tidligt i behandlingsforløbet, hos patienter i behandling med lenvatinib (se pkt. 4.8). Blodtrykket (BT) skal være velkontrolleret før behandling med lenvatinib, og patienter, der vides at være hypertensive, skal have været i stabil antihypertensiv behandling i mindst 1 uge før behandling med lenvatinib. Der er rapporteret om alvorlige komplikationer ved dårligt kontrolleret hypertension, herunder aortadissektion. Tidlig detektion og effektiv behandling af hypertension er vigtig for at minimere risikoen for doseringsafbrydelse og dosisreduktion af lenvatinib. Behandling med antihypertensiva skal startes, så snart et forhøjet blodtryk er blevet bekræftet. BT bør kontrolleres efter 1 uges behandling med lenvatinib, derefter hver 2. uge i de første 2 måneder og derefter månedligt. Den antihypertensive behandling skal individualiseres i henhold til patientens kliniske omstændigheder og følge standardpraksis. Ved observation af forhøjet blodtryk skal patienter, som tidligere var normotensive, starte med monoterapi med et antihypertensivum. Hos patienter, der allerede får antihypertensiva, kan dosis af det aktuelle antihypertensivum eventuelt øges, eller et eller flere stoffer fra en anden klasse tilføjes. Når det er nødvendigt, kan hypertension behandles som anbefalet i tabel 3.

	Tabel 3 Anbefalet behandling af hypertension

	Blodtryksniveau
	Anbefalet handling

	Systolisk blodtryk ≥ 140 mmHg op til < 160 mmHg
eller
diastolisk blodtryk ≥ 90 mmHg op til < 100 mmHg
	Fortsæt lenvatinib og påbegynd antihypertensiv behandling, hvis patienten ikke allerede får det
ELLER
Fortsæt med lenvatinib og forhøj dosis af den aktuelle antihypertensive behandling eller påbegynd yderligere antihypertensiv behandling

	Systolisk blodtryk ≥ 160 mmHg
eller diastolisk blodtryk ≥ 100 mmHg 
trods optimal antihypertensiv behandling
	1. Afbryd lenvatinib
1. Når systolisk blodtryk ≤ 150 mmHg, diastolisk blodtryk ≤ 95 mmHg og patienten har været på en stabil dosis af antihypertensiv behandling i mindst 48 timer, skal lenvatinib genoptages med en reduceret dosis (se pkt. 4.2)

	Livstruende konsekvenser
(malign hypertension, neurologisk funktionsforstyrrelse eller hypertensiv krise)
	Akut intervention er indiceret. Seponer lenvatinib og påbegynd passende behandling.



Aneurismer og arterielle dissektioner
Brug af VEGF‑hæmmere hos patienter med eller uden hypertension kan fremme dannelse af aneurismer og/eller arterielle dissektioner. Inden indledning af behandling med lenvatinib bør denne risiko overvejes nøje for patienter med risikofaktorer såsom hypertension eller tidligere aneurisme.

Kvinder i den fertile alder
Kvinder i den fertile alder skal anvende meget sikker kontraception, mens de tager lenvatinib og i 1 måned efter behandlingsophør (se pkt. 4.6). Det er aktuelt ukendt, om lenvatinib øger risikoen for tromboemboliske hændelser, når det kombineres med orale kontraceptiva.

Proteinuri
Der er blevet rapporteret proteinuri hos patienter i behandling med lenvatinib, hvilket sædvanligvis opstod tidligt i behandlingsforløbet (se pkt. 4.8). Protein i urinen bør monitoreres regelmæssigt. Hvis proteinuri ≥ 2+ detekteres med urinstix, kan doseringsafbrydelse, dosisjustering eller seponering være nødvendig (se pkt. 4.2). Der er blevet rapporteret om tilfælde af nefrotisk syndrom hos patienter, som fik lenvatinib. Lenvatinib skal seponeres i tilfælde af nefrotisk syndrom.

Nyresvigt og nedsat nyrefunktion
Nedsat nyrefunktion og nyresvigt er blevet rapporteret hos patienter i behandling med lenvatinib (se pkt. 4.8). Den primære identificerede risikofaktor var dehydrering og/eller hypovolæmi på grund af gastrointestinal toksicitet. Gastrointestinal toksicitet skal behandles aktivt for at reducere risikoen for udvikling af nedsat nyrefunktion eller nyresvigt. Der skal udvises forsigtighed hos patienter, der får lægemidler med virkning på renin-angiotension-aldosteron-systemet, da der er en potentielt højere risiko for akut nyresvigt med denne kombinationsbehandling. Doseringsafbrydelse, dosisjustering eller seponering kan være nødvendig (se pkt. 4.2).

Initialdosis af lenvatinib skal justeres hos patienter med svært nedsat nyrefunktion (se pkt. 4.2 og 5.2).

Kardial dysfunktion
Kardial dysfunktion (< 1 %) og nedsat venstre ventrikel uddrivningsfraktion er blevet rapporteret hos patienter i behandling med lenvatinib (se pkt. 4.8). Patienterne bør overvåges for kliniske symptomer eller tegn på hjertedekompensation, da doseringsafbrydelse, dosisjustering eller seponering kan være nødvendig (se pkt. 4.2).

Posteriort reversibelt encefalopatisyndrom (PRES)/reversibelt posteriort leukoencefalopatisyndrom (RPLS)
PRES (også kaldet RPLS) er blevet rapporteret hos patienter i behandling med lenvatinib (< 1 %, se pkt. 4.8). PRES er en neurologisk sygdom, der kan vise sig med hovedpine, krampeanfald, letargi, konfusion, ændret psykisk funktion, blindhed og andre visuelle eller neurologiske forstyrrelser. Let til svær hypertension kan være til stede. MR‑scanning er nødvendig for at bekræfte diagnosen PRES. Passende forholdsregler bør tages for at kontrollere blodtrykket (se pkt. 4.4 Hypertension). Hos patienter med symptomer på PRES kan doseringsafbrydelse, dosisjustering eller seponering være nødvendig (se pkt. 4.2).

Hepatotoksicitet
De leverrelaterede bivirkninger, der hyppigst blev rapporteret hos patienter i behandling med lenvatinib, omfattede forhøjet alaninaminotransferase, forhøjet aspartataminotransferase og forhøjet bilirubin i blodet. Der er blevet rapporteret leversvigt og akut hepatitis (< 1 %, se pkt. 4.8) hos patienter i behandling med lenvatinib. Tilfældene med leversvigt blev generelt rapporteret hos patienter med progressive levermetastaser. Leverfunktionsprøver bør monitoreres, før behandling indledes, derefter hver 2. uge i de første 2 måneder og derefter månedligt under behandlingen. I tilfælde af hepatotoksicitet kan doseringsafbrydelse, dosisjustering eller seponering være nødvendig (se pkt. 4.2).

Initialdosis af lenvatinib skal justeres hos patienter med svært nedsat leverfunktion (se pkt. 4.2 og 5.2).

Arteriel tromboemboli
Arteriel tromboemboli (apopleksi, transitorisk cerebral iskæmi og myokardieinfarkt) er blevet rapporteret hos patienter i behandling med lenvatinib (se pkt. 4.8). Lenvatinib er ikke blevet undersøgt hos patienter, som har haft en arteriel tromboemboli inden for de seneste 6 måneder, og bør derfor anvendes med forsigtighed hos sådanne patienter. Der skal tages en beslutning om behandling efter vurdering af den enkelte patients benefit/risk-forhold. Lenvatinib bør seponeres efter en arteriel trombotisk hændelse.

Blødning
Alvorlige tumorrelaterede blødninger, herunder blødning med dødelig udgang, er forekommet i kliniske studier og er blevet rapporteret efter markedsføring (se pkt. 4.8). Ved overvågning efter markedsføring forekom alvorlige og dødelige karotidarterie-blødninger hyppigere hos patienter med anaplastisk thyreoideakarcinom (ATC) end med DTC eller andre tumortyper. Graden af tumorinvasion/infiltration i større blodkar (f.eks. karotidarterien) bør tages i betragtning på grund af den mulige risiko for svær blødning forbundet med tumorsvind/nekrose efter behandling med lenvatinib. Nogle tilfælde af blødning er opstået sekundært til tumorsvind og fisteldannelse, f.eks. trakeoøsofageale fistler. Der er blevet rapporteret dødelige tilfælde af intrakranial blødning hos patienter med eller uden hjernemetastaser. Blødning andre steder end i hjernen (f.eks. trakealt, intraabdominalt, i lunge) er også blevet rapporteret.

I tilfælde af blødning kan behandlingsafbrydelse, dosisjustering eller seponering være nødvendig (se pkt. 4.2, tabel 2).

Gastrointestinal perforation og fisteldannelse
Gastrointestinal perforation eller fisteldannelse er blevet rapporteret hos patienter i behandling med lenvatinib (se pkt. 4.8 Beskrivelse af udvalgte bivirkninger). I de fleste tilfælde opstod gastrointestinal perforation og fisteldannelse hos patienter med risikofaktorer, såsom tidligere kirurgi eller strålebehandling. I tilfælde af gastrointestinal perforation eller fisteldannelse kan doseringsafbrydelse, dosisjustering eller seponering være nødvendig (se pkt. 4.2).

Fistel uden for mave-tarm-kanalen
Patienter kan have en øget risiko for udvikling af fistler, når de behandles med lenvatinib. Tilfælde af fisteldannelse eller forstørrelse, der involverer andre dele af kroppen end mave eller tarme, er observeret i kliniske studier og efter markedsføring (f.eks. trakeal, trakeoøsofageal, øsofageal og kutan fistel samt fistel i de kvindelige kønsorganer). Pneumothorax er ligeledes blevet rapporteret med og uden tydelig evidens for en bronkopleural fistel. Nogle rapporter om fistler og pneumothorax opstod i forbindelse med tumorregression eller ‑nekrose. Tidligere kirurgi og strålebehandling kan være medvirkende risikofaktorer. Lungemetastaser kan også øge risikoen for pneumothorax. For at undgå forværring bør lenvatinibbehandling ikke påbegyndes hos patienter med fistel, og lenvatinib bør seponeres permanent hos patienter med øsofageal eller trakeobronkial involvering og ved enhver grad 4 fistel (se pkt. 4.2). Der foreligger begrænset information om behandlingsafbrydelse eller dosisreduktion til håndtering af andre hændelser, men der blev observeret en forværring i nogle tilfælde, og der skal udvises forsigtighed. Lenvatinib kan som andre stoffer i den samme klasse have negativ indvirkning på sårhelingsprocessen.

Forlængelse af QT‑interval
Forlængelse af QT/QTc‑intervallet er blevet rapporteret med en højere forekomst hos patienter i behandling med lenvatinib end hos patienter i placebogruppen (se pkt. 4.8). Der skal tages elektrokardiogram på alle patienter med speciel bevågenhed hos patienter med medfødt langt QT‑syndrom, kongestivt hjertesvigt, bradyarytmi og patienter i behandling med lægemidler, der vides at forlænge QT‑intervallet, herunder klasse Ia- og III‑antiarytmika. Lenvatinib bør pauseres i tilfælde af forlængelse af QT‑intervallet til over 500 ms. Lenvatinib bør genoptages med en reduceret dosis, når QTc‑forlængelsen har fortaget sig til < 480 ms eller til baseline-niveau.

Elektrolytforstyrrelser, såsom hypokaliæmi, hypokalcæmi eller hypomagnesiæmi, øger risikoen for QT‑forlængelse. Derfor bør elektrolytanomalier kontrolleres og korrigeres hos alle patienter, før de starter behandling. Periodisk monitorering af ekg og elektrolytter (magnesium, kalium og calcium) i løbet af behandlingen bør overvejes. Calciumniveauet i blodet bør monitoreres mindst 1 gang om måneden, og calcium skal gives efter behov i løbet af behandlingen med lenvatinib. Lenvatinibbehandlingen bør afbrydes eller dosis justeres efter behov, afhængigt af sværhedsgrad og persistens af hypokalcæmi samt tilstedeværelse af ekg-ændringer.

Hæmning af suppression af thyreoideastimulerende hormon/thyreoideadysfunktion
Der er blevet rapporteret hypotyreoidisme hos patienter i behandling med lenvatinib (se pkt. 4.8). Thyreoideafunktionen bør monitoreres, før behandling med lenvatinib indledes og periodisk derefter. Hypotyreoidisme bør behandles i henhold til standardpraksis for at opretholde en eutyroid tilstand.

Lenvatinib hæmmer eksogen thyreoideasuppression (se pkt. 4.8). Thyreoideastimulerende hormon (TSH) bør monitoreres regelmæssigt, og behandling med thyreoideahormon bør justeres, så der opnås passende TSH-niveauer i henhold til patientens terapeutiske mål.



Diarré
Diarré er blevet hyppigt rapporteret hos patienter i behandling med lenvatinib og opstår normalt tidligt i behandlingsforløbet (se pkt. 4.8). Behandling af diarré skal straks iværksættes for at undgå dehydrering. Lenvatinib bør seponeres i tilfælde af vedvarende grad 4 diarré trods behandling.

Komplikationer ved sårheling
Der er ikke udført formelle studier af lenvatinibs indvirkning på sårheling. Der er rapporteret om nedsat sårheling hos patienter, som fik lenvatinib. Midlertidig afbrydelse af lenvatinib bør overvejes hos patienter, der skal igennem større kirurgiske indgreb. Der er begrænset klinisk erfaring med tidspunktet for genoptagelse af lenvatinib efter et større kirurgisk indgreb. Derfor skal beslutningen om at genoptage lenvatinib efter et større kirurgisk indgreb baseres på en klinisk vurdering af tilstrækkelig sårheling.

Osteonekrose af kæben (ONJ)
Der er indberettet tilfælde af ONJ hos patienter, der blev behandlet med lenvatinib. Nogle tilfælde blev indberettet hos patienter, der havde modtaget tidligere eller samtidig behandling med antiresorptiv knogleterapi og/eller andre angiogenese-hæmmere, f.eks. bevacizumab, TKI, mTOR-hæmmere. Der skal derfor udvises forsigtighed, når lenvatinib anvendes enten samtidigt eller sekventielt med antiresorptiv behandling og/eller andre angiogenese-hæmmere.

Invasive tandprocedurer er en identificeret risikofaktor. Før behandling med lenvatinib skal en tandundersøgelse og hensigtsmæssig forebyggende tandpleje overvejes. Hos patienter, der tidligere har modtaget eller modtager intravenøse bisfosfonater, skal invasive tandprocedurer så vidt muligt undgås (se pkt. 4.8).

Tumorlysesyndrom (TLS)
Lenvatinib kan forårsage TLS, der kan være dødeligt. Risikofaktorer for TLS omfatter, men er ikke begrænset til, høj tumorbelastning, allerede eksisterende nedsat nyrefunktion og dehydrering. Disse patienter bør monitoreres tæt og behandles som klinisk indiceret, og profylaktisk hydrering bør overvejes.

Særlige populationer
Der foreligger kun begrænsede data for patienter af anden etnisk oprindelse end hvide eller asiatisk og for patienter ≥ 75 år. I lyset af den reducerede tolerabilitet af lenvatinib hos asiatiske og ældre patienter bør lenvatinib anvendes med forsigtighed hos sådanne patienter (se pkt. 4.8).

Der foreligger ingen data for anvendelse af lenvatinib umiddelbart efter sorafenib eller andre anticancer-behandlinger, og der kan være en mulig risiko for additiv toksicitet, medmindre der er en tilstrækkelig udvaskningsperiode mellem behandlingerne. Den korteste udvaskningsperiode i kliniske studier var 4 uger.

Natrium
Dette lægemiddel indeholder mindre end 1 mmol (23 mg) natrium pr. kapsel, dvs. det er i det væsentlige natriumfrit.



4.5	Interaktion med andre lægemidler og andre former for interaktion

Indvirkning af andre lægemidler på lenvatinib

Kemoterapeutika
Samtidig administration af lenvatinib, carboplatin og paclitaxel har ingen signifikant indvirkning på farmakokinetikken for nogen af disse 3 stoffer. Hos patienter med RCC blev farmakokinetikken for lenvatinib desuden ikke væsentligt påvirket af samtidig administration af everolimus.

Lenvatinibs indvirkning på andre lægemidler

CYP3A4-substrater
Et klinisk studie af lægemiddelinteraktion hos cancerpatienter viste, at plasmakoncentrationerne af midazolam (et følsomt CYP3A- og Pgp‑substrat) ikke blev ændret ved tilstedeværelse af lenvatinib. Hos patienter med RCC blev farmakokinetikken for everolimus desuden ikke væsentligt påvirket af samtidig administration af lenvatinib. Der forventes derfor ingen signifikant lægemiddelinteraktion mellem lenvatinib og andre CYP3A4/Pgp‑substrater.

Orale kontraceptiva
Det er aktuelt ukendt, om lenvatinib kan reducere virkningen af hormonale kontraceptiva, og derfor skal kvinder, der anvender orale hormonale kontraceptiva, tilføje en barrieremetode (se pkt. 4.6).

4.6	Fertilitet, graviditet og amning

Kvinder i fertil alder/kontraception hos kvinder
Kvinder i den fertile alder skal undgå at blive gravide og anvende meget sikker kontraception, mens de er i behandling med lenvatinib og mindst en måned efter behandlingsophør. Det er aktuelt ukendt, om lenvatinib kan reducere virkningen af hormonale kontraceptiva, og derfor skal kvinder, der anvender orale hormonale kontraceptiva, tilføje en barrieremetode.

Graviditet
Der er ingen data fra anvendelse af lenvatinib til gravide kvinder. Lenvatinib var embryotoksisk og teratogent ved administration til rotter og kaniner (se pkt. 5.3).

Lenvatinib bør ikke anvendes under graviditeten, medmindre det er klart nødvendigt og først efter en nøje afvejning af behovet for at behandle moderen og risikoen for fosteret.

Amning
Det er ukendt, om lenvatinib udskilles i human mælk. Lenvatinib og dets metabolitter udskilles i rottemælk (se pkt. 5.3).

En risiko for nyfødte eller spædbørn kan ikke udelukkes, og derfor er lenvatinib kontraindiceret under amning (se pkt. 4.3).



Fertilitet
Virkningerne hos mennesker er ukendte. Der er imidlertid blevet observeret testikeltoksicitet og ovarietoksicitet hos rotter, hunde og aber (se pkt. 5.3).

4.7	Virkning på evnen til at føre motorkøretøj og betjene maskiner
Ikke mærkning.
Lenvatinib påvirker i mindre grad evnen til at føre motorkøretøj og betjene maskiner på grund af bivirkninger som træthed og svimmelhed. Patienter, der oplever sådanne symptomer, skal udvise forsigtighed, når de fører motorkøretøj eller betjener maskiner.

4.8	Bivirkninger

Oversigt over sikkerhedsprofilen
Sikkerhedsprofilen for lenvatinib er baseret på puljede data fra 497 RCC-patienter, som blev behandlet med lenvatinib i kombination med pembrolizumab, herunder studie 307 (CLEAR), puljede data fra 623 RCC-patienter, som blev behandlet med lenvatinib i kombination med everolimus, 458 DTC-patienter og 496 HCC-patienter, som blev behandlet med lenvatinib som monoterapi.

Lenvatinib i kombination med pembrolizumab ved RCC
Sikkerhedsprofilen for lenvatinib i kombination med pembrolizumab er baseret på data fra 497 RCC-patienter. De hyppigst rapporterede bivirkninger (forekom hos ≥ 30 % af patienterne) var diarré (61,8 %), hypertension (51,5 %), træthed (47,1 %), hypothyroidisme (45,1 %), nedsat appetit (42,1 %), kvalme (39,6 %), stomatitis (36,6 %), proteinuri (33,0 %), dysfoni (32,8 %) og artralgi (32,4 %). 

De mest almindelige svære (grad ≥ 3) bivirkninger (≥ 5 %) var hypertension (26,2 %, forhøjet lipase (12,9 %), diarré (9,5 %), proteinuri (8,0 %), forhøjet amylase (7,6 %), vægttab (7,2 %) og træthed (5,2 %).

Seponering af lenvatinib, pembrolizumab eller begge som følge af en bivirkning forekom hos 33,4 % af patienterne; 23,7 % på grund af lenvatinib og 12,9 % på grund af begge lægemidler. De mest almindelige bivirkninger (≥ 1 %), som førte til seponering af lenvatinib, pembrolizumab eller begge, var myokardieinfarkt (2,4 %), diarré (2,0 %), proteinuri (1,8 %) og udslæt (1,4 %). Bivirkninger, der mest almindeligt førte til seponering af lenvatinib (≥ 1 %), var myokardieinfarkt (2,2 %), proteinuri (1,8 %) og diarré (1,0 %).

Dosisafbrydelse af lenvatinib, pembrolizumab eller begge som følge af en bivirkning, forekom hos 80,1 % af patienterne; lenvatinib blev afbrudt hos 75,3 % og begge lægemidler hos 38,6 % af patienterne. Lenvatinibdosis blev reduceret hos 68,4 % af patienterne. De mest almindelige bivirkninger (≥ 5 %), der førte til dosisreduktion eller afbrydelse af lenvatinib, var diarré (25,6 %), hypertension (16,1 %), proteinuri (13,7 %), træthed (13,1 %), nedsat appetit (10,9 %), palmoplantar erytrodysæstesisyndrom (PPE) (10,7 %), kvalme (9,7 %), asteni (6,6 %), stomatitis (6,2 %), forhøjet lipase (5,6 %) og opkastning (5,6 %).

Lenvatinib i kombination med everolimus ved RCC
Sikkerhedsprofilen for lenvatinib i kombination med everolimus er baseret på data fra 623 patienter.

De hyppigst rapporterede bivirkninger (forekom hos ≥ 30 % af patienterne) var diarré (69,0 %), træthed (41,9 %), hypertension (41,7 %), nedsat appetit (41,6 %), stomatitis (40,6 %), kvalme (38,8 %), proteinuri (34,2 %), opkastning (32,7 %) og vægttab (31,3 %).
De mest almindelige alvorlige (grad ≥ 3) bivirkninger (≥ 5 %) var hypertension (19,3 %), diarré (13,8 %), proteinuri (8,8 %), træthed (7,1 %), nedsat appetit (6,3 %) og vægttab (5,8 %).

Seponering af lenvatinib, everolimus eller begge på grund af en bivirkning forekom hos 27,0 % af patienterne; 21,7 % for lenvatinib og 18,7 % for begge lægemidler. De mest almindelige bivirkninger (≥ 1 %), der førte til seponering af lenvatinib, everolimus eller begge, var proteinuri (2,7 %), diarré (1,0 %) og nedsat appetit (1,0 %). Den bivirkning, der oftest førte til seponering af lenvatinib (≥ 1 %), var proteinuri (2,1 %).

Dosisafbrydelse af lenvatinib, everolimus eller begge som følge af en bivirkning forekom hos 82,2 % af patienterne. Hos patienter, for hvem der blev indsamlet data om individuelle lægemiddeljusteringer, blev lenvatinib afbrudt hos 74,3 % og begge lægemidler hos 71,9 % af patienterne. De mest almindelige bivirkninger (≥ 5 %), der resulterede i dosisreduktion eller afbrydelse af lenvatinib, var diarré (30,4 %), træthed (15,3 %), proteinuri (14,7 %), nedsat appetit (13,4 %), stomatitis (13,2 %), kvalme (10,9 %), opkastning (10,2 %), hypertension (9,2 %), asteni (7,9 %), nedsat antal trombocytter (5,7 %) og vægttab (5,1 %).

Tabel over bivirkninger
Bivirkninger observeret i kliniske studier og rapporteret ved anvendelse af lenvatinib efter markedsføring er opstillet i tabel 4. Bivirkninger, der vides at forekomme med lenvatinib eller kombinationsbehandlingens komponenter givet alene, kan forekomme under behandling med disse lægemidler i kombination, også selvom disse reaktioner ikke blev rapporteret i kliniske studier med kombinationsbehandling.

Se produktresuméet for de respektive komponenter i kombinationsbehandlingen for at få yderligere sikkerhedsinformation, når lenvatinib administreres i kombination.

Hyppighederne defineres som:
· Meget almindelig	(≥ 1/10)
· Almindelig	(≥ 1/100 til < 1/10)
· Ikke almindelig	(≥ 1/1.000 til < 1/100)
· Sjælden	(≥ 1/10.000 til < 1/1.000)
· Meget sjælden	(< 1/10.000)
· Ikke kendt	(hyppighed kan ikke estimeres ud fra forhåndenværende data)

Inden for hver hyppighedskategori er bivirkningerne opstillet efter faldende sværhedsgrad.

	Tabel 4 Bivirkninger rapporteret hos patienter i behandling med lenvatinib§

	Systemorganklasse (MedDRA-terminologi)
	Monoterapi med lenvatinib
	Kombination med everolimus
	Kombination med pembrolizumab

	Infektioner og parasitære sygdomme

	Meget almindelig
	Urinvejsinfektion
	
	

	Almindelig
	
	Urinvejsinfektion
	Urinvejsinfektion

	Ikke almindelig
	Perineal absces
	Perineal absces
	Perineal absces

	Blod og lymfesystem

	Meget almindelig
	Trombocytopeni‡
Lymfopeni‡
Leukopeni‡
Neutropeni‡
	Trombocytopeni‡
Lymfopeni‡
Leukopeni‡
Neutropeni‡
	Trombocytopeni‡
Lymfopeni‡
Leukopeni‡
Neutropeni‡

	Ikke almindelig
	Miltinfarkt
	
	

	Det endokrine system

	Meget almindelig
	Hypothyroidisme*
Forhøjet niveau af thyroideastimulerende hormon i blodet*, ‡
	Hypothyroidisme*
Forhøjet niveau af thyroideastimulerende hormon i blodet*, ‡
	Hypothyroidisme*
Forhøjet niveau af thyroideastimulerende hormon i blodet*,

	Almindelig
	
	
	Binyreinsufficiens

	Ikke almindelig
	Binyreinsufficiens
	Binyreinsufficiens
	

	Metabolisme og ernæring

	Meget almindelig
	Hypokalcæmi*, ‡
Hypokaliæmi‡
Hypomagnesiæmi‡
Hyperkolesterolæmi‡
Vægttab
Nedsat appetit
	Hypokalcæmi‡
Hypokaliæmi‡
Hypomagnesiæmi‡
Hyperkolesterolæmi*, ‡
Vægttab
Nedsat appetit
	Hypokalcæmi‡
Hypokaliæmi‡
Hypomagnesiæmi‡
Hyperkolesterolæmi*, ‡
Vægttab
Nedsat appetit 

	Almindelig
	Dehydrering
	Dehydrering
	Dehydrering

	Sjælden
	Tumorlysesyndrom†
	Tumorlysesyndrom†
	Tumorlysesyndrom†

	Psykiske forstyrrelser

	Meget almindelig
	Søvnløshed
	Søvnløshed
	Søvnløshed

	Nervesystemet

	Meget almindelig
	Svimmelhed
Hovedpine
Dysgeusi
	Hovedpine
Dysgeusi
	Svimmelhed
Hovedpine
Dysgeusi

	Almindelig
	Apopleksi†
	Svimmelhed
	

	Ikke almindelig
	Posteriort reversibelt encefalopatisyndrom
Monoparese
Transitorisk cerebral iskæmi
	Apopleksi†
Transitorisk cerebral iskæmi
	Apopleksi
Posteriort reversibelt encefalopatisyndrom
Transitorisk cerebral iskæmi

	Hjerte

	Almindelig
	Myokardieinfarkta, †
Hjertesvigt
QT‑forlængelse i ekg
Nedsat uddrivningsfraktion
	Myokardieinfarkta, †
Hjertesvigt†
QT‑forlængelse i ekg
	Myokardieinfarkta
QT‑forlængelse i ekg

	Ikke almindelig
	
	Nedsat uddrivningsfraktion
	Hjertesvigt†
Nedsat uddrivningsfraktion

	Vaskulære sygdomme

	Meget almindelig
	Blødningb, *, †
Hypertensionc, *
Hypotension
	Blødningb, *, †
Hypertensionc, *
	Blødningb, *, †
Hypertensionc, *

	Almindelig
	
	Hypotension
	Hypotension

	Ikke kendt
	Aneurismer og arterielle dissektioner
	Aneurismer og arterielle dissektioner
	Aneurismer og arterielle dissektioner

	Luftveje, thorax og mediastinum

	Meget almindelig
	Dysfoni
	Dysfoni
	Dysfoni

	Almindelig
	Lungeemboli†
	Lungeemboli
Pneumothorax
	Lungeemboli

	Ikke almindelig
	Pneumothorax
	
	Pneumothorax

	Mave-tarm-kanalen

	Meget almindelig
	Diarré*
Gastrointestinale og abdominale smerterd
Opkastning
Kvalme
Oral inflammatione
Orale smerterf
Obstipation
Dyspepsi
Mundtørhed
Forhøjet lipase‡
Forhøjet amylase‡
	Diarré*
Gastrointestinale og abdominale smerterd
Opkastning
Kvalme
Oral inflammatione
Orale smerterf
Obstipation
Dyspepsi
Forhøjet lipase‡
Forhøjet amylase‡
	Diarré*
Gastrointestinale og abdominale smerterd
Opkastning
Kvalme
Oral inflammatione
Orale smerterf
Obstipation
Dyspepsi
Mundtørhed
Forhøjet lipase‡
Forhøjet amylase‡

	Almindelig
	Analfistel
Flatulens
Gastrointestinal perforation
	Mundtørhed
Flatulens
Gastrointestinal perforation
	Pancreatitisg
Colitis
Flatulens
Gastrointestinal perforation

	Ikke almindelig
	Pancreatitisg
Colitis
	Pancreatitisg
Analfistel
Colitis
	Analfistel

	Lever og galdeveje

	Meget almindelig
	Forhøjet bilirubin i blodet*, ‡
Hypoalbuminæmi*, ‡
Forhøjet alaninaminotransferase*, ‡
Forhøjet aspartataminotransferase*, ‡
Forhøjet basisk fosfatase i blodet‡
Forhøjet gammaglutamyltransferase‡
	Hypoalbuminæmi*, ‡
Forhøjet alaninaminotransferase‡
Forhøjet aspartataminotransferase‡
Forhøjet basisk fosfatase i blodet‡
	Forhøjet bilirubin i blodet‡
Hypoalbuminæmi‡
Forhøjet alaninaminotransferase‡
Forhøjet aspartataminotransferase‡
Forhøjet basisk fosfatase i blodet‡

	Almindelig
	Leversvigth, †
Hepatisk encefalopatii, †
Kolecystitis
Unormal leverfunktion
	Kolecystitis
Unormal leverfunktion
Forhøjet gammaglutamyltransferase
Forhøjet bilirubin i blodet*, ‡
	Kolecystitis
Unormal leverfunktion
Forhøjet gammaglutamyltransferase

	Ikke almindelig
	Hepatocellulær skade/hepatitisj
	Leversvigth, †
Hepatisk encefalopatii
	Leversvigth, †
Hepatisk encefalopatii
Hepatocellulær skade/hepatitisj

	Hud og subkutane væv

	Meget almindelig
	Palmoplantar erytrodysæstesisyndrom
Udslæt
Alopeci
	Palmoplantar erytrodysæstesisyndrom
Udslæt
	Palmoplantar erytrodysæstesisyndrom
Udslæt

	Almindelig
	Hyperkeratose
	Alopeci
	Hyperkeratose
Alopeci

	Ikke almindelig
	
	Hyperkeratose
	

	Knogler, led, muskler og bindevæv

	Meget almindelig
	Rygsmerter
Artralgi
Myalgi
Ekstremitetssmerter
Muskuloskeletale smerter
	Rygsmerter
Artralgi
	Rygsmerter
Artralgi
Myalgi
Ekstremitetssmerter
Muskuloskeletale smerter

	Almindelig
	
	Myalgi
Ekstremitetssmerter
Muskuloskeletale smerter
	

	Ikke almindelig
	Osteonekrose af kæben
	Osteonekrose af kæben
	

	Nyrer og urinveje

	Meget almindelig
	Proteinuri*
Forhøjet kreatinin i blodet‡
	Proteinuri*
Forhøjet kreatinin i blodet‡
	Proteinuri*
Forhøjet kreatinin i blodet‡

	Almindelig
	Nyresvigtk, *, †
Nedsat nyrefunktion*
Forhøjet urinstof i blodet
	Nyresvigtk, *, †
Nedsat nyrefunktion*
Forhøjet urinstof i blodet
	Nyresvigtk, *
Forhøjet urinstof i blodet

	Ikke almindelig
	Nefrotisk syndrom
	
	Nefrotisk syndrom
Nedsat nyrefunktion*

	Almene symptomer og reaktioner på administrationsstedet

	Meget almindelig
	Træthed
Asteni
Perifert ødem
	Træthed
Asteni
Perifert ødem
	Træthed
Asteni
Perifert ødem

	Almindelig
	Utilpashed
	Utilpashed
	Utilpashed

	Ikke almindelig
	Nedsat heling
	Nedsat heling
Fistel uden for mave-tarm-kanalenl
	Nedsat heling
Fistel uden for mave-tarm-kanalenl

	Ikke kendt
	Fistel uden for mave-tarm-kanalenl
	
	


§:	De hyppigheder af bivirkninger, der er vist i tabel 4, kan måske ikke fuldt ud tilskrives lenvatinib alene, men kan indeholde bidrag fra den underliggende sygdom eller fra andre lægemidler, som anvendes i en kombination.
*:	Se pkt. 4.8 Beskrivelse af udvalgte bivirkninger for en yderligere karakterisering.
†:	Omfatter tilfælde med dødelig udgang.
‡:	Hyppighed baseret på laboratoriedata.
Følgende termer er blevet kombineret:
a:	Myokardieinfarkt omfatter myokardieinfarkt og akut myokardieinfarkt.
b:	Omfatter alle termer for blødning:
	Termer for blødning, der forekom hos 5 eller flere patienter med RCC behandlet med lenvatinib plus pembrolizumab, var: epistaxis, hæmaturi, kontusion, gingivalblødning, rektalblødning, hæmoptyse, ekkymose og hæmatokesi.
c:	Hypertension omfatter: hypertension, hypertensiv krise, forhøjet diastolisk blodtryk, ortostatisk hypertension og forhøjet blodtryk.
d:	Gastrointestinale og abdominale smerter omfatter: abdominalt ubehag, abdominalsmerter, smerter i nedre del af abdomen, smerter i øvre del af abdomen, ømhed i abdomen, epigastriske gener og gastrointestinale smerter.
e:	Oral inflammation omfatter: aftøs stomatitis, aftøs ulcus, gingival erosion, gingival ulceration, oral mukosal blæredannelse, stomatitis, glossitis, mundsår og mukosal inflammation.
f:	Orale smerter omfatter: orale smerter, glossodyni, gingivale smerter, orofaryngealt ubehag, orofaryngeale smerter og tungeubehag.
g:	Pancreatitis omfatter: pancreatitis og akut pancreatitis.
h:	Leversvigt omfatter: leversvigt, akut leversvigt og kronisk leversvigt.
i:	Hepatisk encefalopati omfatter: hepatisk encefalopati, hepatisk koma, metabolisk encefalopati og encefalopati.
j:	Hepatocellulær skade og hepatitis omfatter: lægemiddelinduceret leverskade, hepatisk steatose og kolestatisk leverskade.
k:	Nyresvigt omfatter: akut prænyresvigt, nyresvigt, akut nyresvigt, akut nyreskade og renal tubulær nekrose.
l:	Fistel uden for mave-tarm-kanalen omfatter: tilfælde af fistler uden for mave og tarme, såsom trakeal, trakeoøsofageal, øsofageal, kutan fistel samt fistel i de kvindelige kønsorganer.

Beskrivelse af udvalgte bivirkninger

Hypertension (se pkt. 4.4)
I CLEAR (se pkt. 5.1) blev hypertension rapporteret hos 56,3 % af patienterne i den lenvatinib plus pembrolizumab-behandlede gruppe og hos 42,6 % af patienterne i den sunitinib-behandlede gruppe. Den eksponeringsjusterede hyppighed af hypertension var 0,65 episoder pr. patientår i den lenvatinib plus pembrolizumab-behandlede gruppe og 0,73 episoder pr. patientår i den sunitinib-behandlede gruppe. Mediantiden til start hos lenvatinib plus pembrolizumab-behandlede patienter var 0,7 måneder. Reaktioner af grad 3 eller højere forekom hos 28,7 % i den lenvatinib plus pembrolizumab-behandlede gruppe sammenlignet med 19,4 % i den sunitinib-behandlede gruppe. 16,8 % af patienterne med hypertension fik modificeret lenvatinibdosis (9,1 % dosisafbrydelse og 11,9 % dosisreduktion). Hos 0,9 % af patienterne førte hypertension til permanent seponering af behandlingen med lenvatinib.

I den puljede RCC‑population, der blev behandlet med lenvatinib og everolimus, blev hypertension rapporteret hos 42,5 % af patienterne (forekomsten af grad 3 eller grad 4 hypertension var 19,7 %). Hos patienter, for hvem der blev indsamlet data om individuelle lægemiddeljusteringer, fik 9,8 % af de patienter, der havde hypertension, justeret dosis af lenvatinib (5,3 % dosisreduktion og 6,2 % dosisafbrydelse) og førte til, at behandlingen blev seponeret permanent hos 0,9 % af patienterne. Mediantiden til start af hypertensionshændelserne hos lenvatinib plus everolimus-behandlede patienter var 0,5 måned.

Proteinuri (se pkt. 4.4)
I den puljede RCC‑population, der blev behandlet med lenvatinib og everolimus, blev proteinuri rapporteret hos 34,8 % af patienterne (9,0 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 15,1 % af de patienter, der havde proteinuri, justeret dosis af lenvatinib (9,6 % reduktion og 9,8 % afbrydelse) og førte til, at behandlingen blev seponeret permanent hos 2,1 % af patienterne. Mediantiden til start af proteinurihændelserne hos lenvatinib plus everolimus-behandlede patienter var 1,4 måneder.

Nyresvigt og nedsat nyrefunktion (se pkt. 4.4)
I den puljede RCC‑population, der blev behandlet med lenvatinib og everolimus, udviklede 1,3 % af patienterne nyresvigt (0,6 % var grad ≥ 3), og 5,3 % udviklede akut nyreskade (2,7 % var grad ≥ 3). Renale hændelser blev rapporteret hos 17,2 % af patienterne (4,3 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 5,5 % af de patienter, der havde renale hændelser, justeret dosis af lenvatinib (2,3 % reduktion og 4,0 % afbrydelse) og førte til, at behandlingen blev seponeret permanent hos 1,9 % af patienterne. Mediantiden til start af renale hændelser hos lenvatinib plus everolimus-behandlede patienter var 3,5 måneder.

Kardiel dysfunktion (se pkt. 4.4)
I den puljede RCC‑population, der blev behandlet med lenvatinib og everolimus, blev kardielle dysfunktion hændelser rapporteret hos 3,5 % af patienterne (1,8 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 0,9 % af de patienter, der havde kardielle dysfunktion hændelser, justeret dosis af lenvatinib (0,4 % reduktion og 0,8 % afbrydelse) og førte til, at behandlingen blev seponeret permanent hos 0,6 % af patienterne. Mediantiden til start af kardielle dysfunktion hændelser hos lenvatinib plus everolimus-behandlede patienter var 3,6 måneder.

Posteriort reversibelt encefalopatisyndrom (PRES)/reversibelt posteriort leukoencefalopatisyndrom (RPLS) (se pkt. 4.4)
I den puljede RCC‑population, der blev behandlet med lenvatinib og everolimus, blev der rapporteret 1 hændelse med PRES (grad 2), som forekom efter 1,3 måneders behandling, og som ikke krævede nogen dosisjustering eller seponering.

Hepatotoksicitet (se pkt. 4.4)
I CLEAR (se pkt. 5.1) var de mest almindeligt rapporterede leverrelaterede bivirkninger i den lenvatinib plus pembrolizumab-behandlede gruppe forhøjede niveauer af leverenzymer, herunder forhøjet alaninaminotransferase (11,9 %), aspartataminotransferase (11,1 %) og bilirubin i blodet (4,0 %). Lignende hændelser forekom i den sunitinib-behandlede gruppe med henholdsvis 10,3 %, 10,9 % og 4,4 %. Mediantiden til start af leverhændelser var 3,0 måneder (alle grader) i den lenvatinib plus pembrolizumab-behandlede gruppe og 0,7 måneder i den sunitinib-behandlede gruppe. Den eksponeringsjusterede hyppighed af hepatotoksicitetshændelser var 0,39 episoder pr. patientår i den lenvatinib plus pembrolizumab-behandlede gruppe og 0,46 episoder pr. patientår i den sunitinib-behandlede gruppe.
Leverrelaterede reaktioner af grad 3 forekom hos 9,9 % af de lenvatinib plus pembrolizumab-behandlede patienter og 5,3 % af de sunitinib-behandlede patienter. Leverrelaterede reaktioner førte til dosisafbrydelser og -reduktioner af lenvatinib hos henholdsvis 8,5 % og 4,3 % af patienterne og til permanent seponering af lenvatinib hos 1,1 % af patienterne.

I den puljede RCC‑population, der blev behandlet med lenvatinib og everolimus, var de mest almindeligt rapporterede leverrelaterede bivirkninger forhøjede leverenzymer herunder, forhøjet alaninaminotransferase (11,9 %), aspartataminotransferase (11,4 %) og forhøjet gammaglutamyltransferase (2,7 %). Leverrelaterede reaktioner af grad 3 forekom hos 6,1 % af de patienter, der blev behandlet med lenvatinib plus everolimus. Hos patienter, for hvem der blev indsamlet data om individuelle lægemiddeljusteringer, fik 6,0 % af de patienter, der havde hepatotoksicitetshændelser, justeret dosis af lenvatinib (2,8 % reduktion og 4,2 % afbrydelse) og førte til, at behandlingen blev seponeret permanent hos 0,9 % af patienterne. Mediantiden til start af leverrelaterede reaktioner hos lenvatinib plus everolimus-behandlede patienter var 1,8 måneder.

Arteriel tromboemboli (se pkt. 4.4)
I CLEAR (se pkt. 5.1) rapporterede 5,4 % af patienterne i den lenvatinib plus pembrolizumab-behandlede gruppe hændelser med arteriel tromboemboli (hvoraf 3,7 % var grad ≥ 3), sammenlignet med 2,1 % af patienterne i den sunitinib-behandlede gruppe (hvoraf 0,6 % var grad ≥ 3). Ingen hændelser havde dødelig udgang. Den eksponeringsjusterede hyppighed af episoder med en hændelse med arteriel tromboemboli var 0,04 episoder pr. patientår i den lenvatinib plus pembrolizumab-behandlede gruppe og 0,02 episoder pr. patientår i den sunitinib-behandlede gruppe. Den mest almindeligt rapporterede hændelse med arteriel tromboemboli i den lenvatinib plus pembrolizumab-behandlede gruppe var myokardieinfarkt (3,4 %). Der forekom én hændelse med myokardieinfarkt (0,3 %) i den sunitinib-behandlede gruppe. Mediantiden til hændelser med arteriel tromboemboli indtraf var 10,4 måneder i den lenvatinib plus pembrolizumab-behandlede gruppe.

I den puljede RCC‑population, der blev behandlet med lenvatinib og everolimus, blev hændelser med arteriel tromboemboli rapporteret hos 2,7 % af patienterne (2,2 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 0,6 % af de patienter, der havde hændelser med arteriel tromboemboli, justeret dosis af lenvatinib (0,6 % afbrydelse) og førte til, at behandlingen blev seponeret permanent hos 1,5 % af patienterne. Den mest almindeligt rapporterede hændelse med arteriel tromboemboli i den gruppe, der blev behandlet med lenvatinib plus everolimus, var myokardieinfarkt (1,3 %). Mediantiden til start af hændelser med arteriel tromboemboli hos lenvatinib plus everolimus-behandlede patienter var 6,8 måneder.

Blødning (se pkt. 4.4)
I den puljede RCC‑population, der blev behandlet med lenvatinib og everolimus, blev blødningshændelser rapporteret hos 28,6 % af patienterne (3,2 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 4,9 % af de patienter, der havde blødningshændelser, justeret dosis af lenvatinib (4,2 % afbrydelse og 0,8 % reduktion) og førte til, at behandlingen blev seponeret permanent hos 0,6 % af patienterne. De mest almindeligt rapporterede blødningshændelser i den gruppe, der blev behandlet med lenvatinib plus everolimus, var epistaxis (19,4 %) og hæmaturi (4,2 %). Mediantiden til start af blødningshændelser hos lenvatinib plus everolimus-behandlede patienter var 1,9 måneder.

Hypokalcæmi (se pkt. 4.4 Forlængelse af QT-intervallet)
I den puljede RCC‑population, der blev behandlet med lenvatinib og everolimus, blev hypokalcæmi rapporteret hos 4,8 % af patienterne (1,1 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 0,8 % af de patienter, der havde hypokalcæmi, justeret dosis af lenvatinib (0,6 % dosisafbrydelse og 0,4 % dosisjustering), og det førte ikke til, at behandlingen blev  seponeret permanent hos nogen af patienterne. Mediantiden til start af hypokalcæmi hos lenvatinib plus everolimus-behandlede patienter var 2,9 måneder.

Gastrointestinal perforation og fisteldannelse (se pkt. 4.4)
I den puljede RCC‑population, der blev behandlet med lenvatinib og everolimus, blev hændelser med gastrointestinal perforation rapporteret hos 3,7 % af patienterne (2,9 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 2,1 % af de patienter, der havde gastrointestinal perforation, justeret dosis af lenvatinib (1,5 % afbrydelse og 0,6 % reduktion), og det førte til, at behandlingen blev seponeret permanent hos 1,1 % af patienterne. Mediantiden til start af hændelser med gastrointestinal perforation hos lenvatinib plus everolimus-behandlede patienter var 3,6 måneder.

I den puljede RCC‑population, der blev behandlet med lenvatinib og everolimus, blev hændelser med fisteldannelse rapporteret hos 1,0 % af patienterne (0,5 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 0,8 % af de patienter, der havde gastrointestinal perforation, justeret dosis af lenvatinib (0,8 % afbrydelse) og førte til, at behandlingen blev seponeret permanent hos 0,4 % af patienterne. Mediantiden til start af hændelser med fisteldannelse hos lenvatinib plus everolimus-behandlede patienter var 3,7 måneder.

Fistler uden for mave-tarm-kanalen (se pkt. 4.4).
Behandling med lenvatinib har været forbundet med tilfælde af fistler, herunder tilfælde med dødelig udgang. Fistler, der involverer andre områder end mave eller tarme, blev rapporteret på tværs af forskellige indikationer. Reaktionerne blev rapporteret på forskellige tidspunkter under behandlingen, fra to uger til mere end 1 år efter lenvatinib blev påbegyndt, med en median latenstid på ca. 3 måneder.

Forlænget QT-interval (se pkt. 4.4)
I den puljede RCC‑population, der blev behandlet med lenvatinib og everolimus, blev forlængelser af QTcF‑intervallet på over 60 ms rapporteret hos 9,8 % af patienterne i lenvatinib plus everolimus-gruppen. Forekomsten af QTc‑interval på over 500 ms var 3,3 % i lenvatinib plus everolimus-gruppen. Mediantiden til start af hændelser med QT‑forlængelse hos lenvatinib plus everolimus-behandlede patienter var 3,0 måneder.

Forhøjet niveau af thyreoideastimulerende hormon i blodet/hypothyroidisme (se pkt. 4.4)
I CLEAR (se pkt. 5.1) forekom hypothyroidisme hos 47,2 % af patienterne i den lenvatinib plus pembrolizumab-behandlede gruppe og hos 26,5 % af patienterne i den sunitinib-behandlede gruppe. Den eksponeringsjusterede hyppighed af hypothyroidisme var 0,39 episoder pr. patientår i den lenvatinib plus pembrolizumab-behandlede gruppe og 0,33 episoder pr. patientår i den sunitinib-behandlede gruppe. Generelt var størstedelen af hændelserne med hypothyroidisme i den lenvatinib plus pembrolizumab-behandlede gruppe af grad 1 eller 2. Hypothyroidisme af grad 3 blev rapporteret hos 1,4 % af patienterne i den lenvatinib plus pembrolizumab-behandlede gruppe versus ingen i den sunitinib-behandlede gruppe. Ved baseline havde 90,0 % af patienterne i den lenvatinib plus pembrolizumab-behandlede gruppe og 93,1 % af patienterne i den sunitinib-behandlede gruppe baseline-niveauer af TSH ≤ øvre normalgrænse. Forhøjelser af TSH > øvre normalgrænse blev observeret efter baseline hos 85,0 % af de lenvatinib plus pembrolizumab-behandlede patienter versus 65,6 % af de sunitinib-behandlede patienter. Hos lenvatinib plus pembrolizumab-behandlede patienter resulterede bivirkninger med hypothyroidisme i dosismodifikation af lenvatinib (reduktion eller afbrydelse) hos 2,6 % af patienterne og seponering af lenvatinib hos 1 patient.

I den puljede RCC‑population, der blev behandlet med lenvatinib og everolimus, forekom hypothyroidisme hos 24,1 % af patienterne. Generelt var de fleste hændelser med hypothyroidisme af grad 1 eller 2. Hypothyroidisme af grad 3 blev rapporteret hos 0,3 % af de patienter, der blev behandlet med lenvatinib plus everolimus. Mediantiden til start af hændelser med hypothyroidisme hos lenvatinib plus everolimus-behandlede patienter var 2,7 måneder. Ved baseline havde 83,0 % af patienterne i lenvatinib plus everolimus-gruppen TSH‑niveauer ≤ øvre normalgrænse. Forhøjelser af TSH > øvre normalgrænse blev observeret efter baseline hos 71,3 % af de patienter, der blev behandlet med lenvatinib plus everolimus. Hos patienter, for hvem der blev indsamlet data om individuelle lægemiddeljusteringer, resulterede hændelser med hypothyroidisme i dosisjustering for lenvatinib (0,4 % dosisreduktion eller 0,9 % dosisafbrydelse) hos 1,3 % af patienterne. Der blev ikke rapporteret nogen seponeringer.

Diarré (se pkt. 4.4)
I den puljede RCC‑population, der blev behandlet med lenvatinib og everolimus, blev diarré rapporteret hos 69,0 % af patienterne (13,8 % var grad ≥ 3). Hos patienter, for hvem der blev indsamlet data om individuelle lægemiddeljusteringer, fik 30,4 % af patienterne justeret deres dosis af lenvatinib (17,7 % afbrydelser og 19,6 % reduktioner), og det førte til, at behandlingen blev seponeret permanent hos 0,6 % af patienterne.



Pædiatrisk population
I de pædiatriske studier 216 og 231 (se pkt. 5.1) var den overordnede sikkerhedsprofil for lenvatinib som enkeltstof eller i kombination med everolimus i overensstemmelse med den, der blev observeret hos voksne, som blev behandlet med lenvatinib.

I studie 216 blev pneumothorax rapporteret hos 3 patienter (4,7 %) med Ewings sarkom, rhabdomyosarkom (RMS) og Wilms' tumor. Alle 3 patienter havde lungemetastaser ved baseline. I studie 231 blev pneumothorax rapporteret hos 7 patienter (5,5 %) med spindelcelle-sarkom, udifferentieret sarkom, RMS, malign perifer nerveskedetumor, synovialt sarkom, spindelcelle-karcinom og malign ossificerende fibroid tumor. Alle 7 patienter havde lungemetastaser eller primær sygdom i brystvæggen eller pleurahulen ved baseline. I studie 216 og 231 afbrød ingen patienter studiebehandlingen på grund af pneumothorax (se også pkt. 4.8 i produktresuméet til lenvatinib indiceret til differentieret thyreoideakarcinom, hepatocellulært karcinom og endometriekarcinom for at få yderligere pædiatriske oplysninger).

I fase 1 (dosisbestemmende kombinationskohorte) i studie 216 var de hyppigst (≥ 40 %) rapporterede bivirkninger hypertension, hypothyreoidisme, hypertriglyceridæmi, abdominalsmerter og diarré, og i fase 2 (ekspansions-kombinationskohorte) var de hyppigst rapporterede (≥ 35 %) bivirkninger hypertriglyceridæmi, proteinuri, diarré, nedsat antal lymfocytter, nedsat antal hvide blodlegemer, forhøjet niveau af kolesterol i blodet, træthed og nedsat trombocyttal.

I studie 231 var de hyppigst rapporterede (≥ 15 %) bivirkninger hypothyreoidisme, hypertension, proteinuri, nedsat appetit, diarré og nedsat trombocyttal.

Andre særlige populationer

Ældre
I CLEAR havde ældre patienter (≥ 75 år) en højere (≥ 10 % forskel) forekomst af proteinuri end yngre patienter (< 65 år).

I den puljede RCC-population, der blev behandlet med lenvatinib og everolimus, havde ældre patienter (≥ 75 år) en højere (≥ 10 % forskel) forekomst af nedsat antal trombocytter, vægttab, proteinuri og hypertension end yngre patienter (< 65 år).

Køn
I CLEAR havde mænd en højere (≥ 10 % forskel) forekomst af diarré end kvinder.

I den puljede RCC‑population, der blev behandlet med lenvatinib og everolimus, havde kvinder en højere (≥ 10 % forskel) forekomst end mænd af kvalme, opkastning, asteni og hypertension.

Etnisk oprindelse
I CLEAR havde asiatiske patienter en højere (≥ 10 % forskel) forekomst af palmoplantar erytrodysæstesisyndrom, proteinuri og hypothyroidisme (herunder forhøjet thyroideahormon i blodet) end hvide patienter, mens hvide patienter havde en højere forekomst af træthed, kvalme, artralgi, opkastning og asteni.
I den puljede RCC‑population, der blev behandlet med lenvatinib og everolimus, havde asiatiske patienter en højere (≥ 10 % forskel) forekomst end hvide patienter af hypothyroidisme, stomatitis, nedsat antal trombocytter, proteinuri, dysfoni, PPE og hypertension, mens hvide patienter havde en højere forekomst af kvalme, asteni, træthed og hyperkolesterolæmi.

Hypertension ved baseline
I CLEAR havde patienter med hypertension ved baseline en højere forekomst af proteinuri end patienter uden hypertension ved baseline.

Diabetes ved baseline
I den puljede RCC‑population, der blev behandlet med lenvatinib og everolimus, havde patienter med diabetes ved baseline en højere forekomst (≥ 10 % forskel) af proteinuri end dem, der ikke havde diabetes ved baseline.

Nedsat leverfunktion
Der er begrænsede data for patienter med nedsat leverfunktion og RCC.

Nedsat nyrefunktion
Hos RCC‑patienter, der blev behandlet med lenvatinib og everolimus, havde patienter med nedsat nyrefunktion ved baseline en højere forekomst af trombocytopeni eller nedsat antal trombocytter sammenlignet med patienter med normal nyrefunktion.

Patienter med legemsvægt < 60 kg
Hos RCC‑patienter, der blev behandlet med lenvatinib og everolimus, havde patienter med en lav legemsvægt (< 60 kg) en højere forekomst (≥ 10 % forskel) af nedsat antal trombocytter og hypertension.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
De højeste doser af lenvatinib, der er undersøgt klinisk, er 32 mg og 40 mg dagligt. Utilsigtede medicineringsfejl med enkeltdoser på 40 til 48 mg er også forekommet i kliniske studier. De hyppigst observerede bivirkninger ved disse doser var hypertension, kvalme, diarré, træthed, stomatitis, proteinuri, hovedpine og forværring af PPE. Der har også været rapporter om overdosering med lenvatinib med enkeltadministrationer på 6 til 10 gange den anbefalede daglige dosis. Disse tilfælde var forbundet med bivirkninger, der stemmer overens med den kendte sikkerhedsprofil for lenvatinib (dvs. nyre- og hjertesvigt), eller de var ikke forbundet med bivirkninger.

Der er ingen specifik antidot mod overdosering med lenvatinib. I tilfælde af en formodet overdosering bør lenvatinib tilbageholdes og passende understøttende behandling gives efter behov.



4.10	Udlevering
BEGR (kun til sygehuse)


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Antineoplastiske stoffer, proteinkinasehæmmere, ATC-kode: L01EX08.

Virkningsmekanisme
Lenvatinib er en receptortyrosinkinase (RTK)-hæmmer, der selektivt hæmmer kinaseaktiviteten af vaskulær endotel-vækstfaktor (VEGF)-receptorerne VEGFR1 (FLT1), VEGFR2 (KDR) og VEGFR3 (FLT4) foruden andre proangiogene og onkogene reaktionsvejsrelaterede RTK'er, herunder fibroblastvækstfaktor (FGF)-receptorerne FGFR1, 2, 3 og 4, trombocytderiveret vækstfaktor (PDGF)-receptor PDGFRα, KIT og RET. I syngeneiske musetumormodeller nedsatte lenvatinib antallet af tumorassocierede makrofager, øgede antallet af aktiverede cytotoksiske T‑celler og udviste større antitumoraktivitet i kombination med et anti‑PD‑1 monoklonalt antistof sammenlignet med de enkelte behandlinger hver for sig.
Kombinationen med lenvatinib og everolimus viste en øget antiangiogen og antitumor-aktivitet, vist ved reduceret human endotelcelleproliferation, rørdannelse og VEGF-signalering in vitro og et tumorvolumen hos muse-xenograftmodeller af human nyrecellecancer, der var større end for hvert af de enkelte lægemidler.

Selvom virkningsmekanismen i forbindelse med hypertension ikke blev undersøgt direkte med lenvatinib, postuleres det, at den er medieret via hæmning af VEGFR2 i vaskulære endotelceller. På samme måde postuleres det, at virkningsmekanismen i forbindelse med proteinuri medieres via nedregulering af VEGFR1 og VEGFR2 i podocytterne i glomerulus, selvom det ikke er blevet undersøgt direkte.

Virkningsmekanismen i forbindelse med hypotyreoidisme er ikke fuldt belyst.

Virkningsmekanismen i forbindelse med forværring af hyperkolesterolæmi med kombinationen af lenvatinib og everolimus er ikke blevet direkte undersøgt og er ikke fuldt belyst.

Selvom det ikke blev undersøgt direkte, postuleres det, at virkningsmekanismen i forbindelse med forværring af diarré med kombinationen af lenvatinib og everolimus er medieret af hæmning af tarmfunktionen relateret til virkningsmekanismerne for de enkelte stoffer – lenvatinibs hæmning af VEGF/VEGFR- og c-KIT koblet med everolimus' hæmning af mTOR/NHE3.

Klinisk virkning og sikkerhed

Førstevalgsbehandling af patienter med RCC (i kombination med pembrolizumab) 
[bookmark: _Hlk74848158]Lenvatinibs virkning i kombination med pembrolizumab blev undersøgt i studie 307 (CLEAR), et åbent, randomiseret multicenterforsøg med deltagelse af 1.069 patienter med fremskredet RCC med clearcelle-komponent, herunder andre histologiske træk såsom sarkomatoide og papillære ved førstevalgsbehandling. Patienterne deltog uanset PD‑L1-tumorekspressionssstatus. Patienter med aktiv autoimmun sygdom eller en sygdom, som krævede immunsuppression, kunne ikke deltage. Randomiseringen blev stratificeret efter geografisk region (Nordamerika og Vesteuropa versus ”resten af verden” og prognosegrupper ifølge MSKCC (Memorial Sloan Kettering Cancer Center) (gunstig, intermediær og dårlig prognose).

Patienterne blev randomiseret til at få lenvatinib 20 mg oralt én gang dagligt i kombination med pembrolizumab 200 mg intravenøst hver 3. uge (n = 355), eller lenvatinib 18 mg oralt én gang dagligt i kombination med everolimus 5 mg oralt én gang dagligt (n = 357), eller sunitinib 50 mg oralt én gang dagligt i 4 uger og derefter behandlingspause i 2 uger (n = 357). Alle patienter i lenvatinib plus pembrolizumab-armen startede med lenvatinib 20 mg oralt én gang dagligt. Mediantiden til første dosisreduktion for lenvatinib var 1,9 måneder. Medianværdien for gennemsnitlig daglig dosis af lenvatinib var 14 mg. Behandlingen fortsatte indtil uacceptabel toksicitet eller sygdomsprogression, som fastlagt af investigator og bekræftet af IRC (uafhængig radiologisk undersøgelseskomité) vha. 

RECIST 1.1 (Response Evaluation Criteria in Solid Tumours, version 1.1). Administration af lenvatinib med pembrolizumab var tilladt udover RECIST-defineret sygdomsprogression, hvis patienten var klinisk stabil, og hvis investigator mente, at patienten fik klinisk gavn af det. Pembrolizumab blev givet i højst 24 måneder, men behandling med lenvatinib kunne fortsætte efter 24 måneder. Vurdering af tumorstatus blev udført ved baseline og derefter hver 8. uge.

[bookmark: _Hlk62733539]Karakteristika for studiepopulationen (355 patienter i lenvatinib med pembrolizumab-armen og 357 i sunitinib-armen) var: medianalder 62 år (interval: 29 til 88 år); 41 % i alderen 65 eller derover; 74 % mænd; 75 % hvide, 21 % asiatere, 1 % sorte og 2 % anden etnisk herkomst; henholdsvis 17 % og 83 % af patienterne havde KPS ved baseline på henholdsvis 70 til 80 og 90 til 100; patientfordeling efter risikokategorier ifølge IMDC (International Metastatic RCC Database Consortium) var 33 % gunstig, 56 % intermediær og 10 % dårlig prognose, og prognosegrupper ifølge MSKCC var 27 % gunstig, 64 % intermediær og 9 % dårlig prognose. Metastatisk sygdom var til stede hos 99 % af patienterne, og lokalt fremskredet sygdom var til stede hos 1 %. Almindelige steder med metastaser hos patienterne var lunge (69 %), lymfeknude (46 %) og knogle (26 %).

[bookmark: _Hlk64908880]Det primære mål for virkningsresultat var progressionsfri overlevelse (PFS) baseret på RECIST 1.1 iht. IRC. Vigtige sekundære mål for virkningsresultater omfattede samlet overlevelse (OS) og objektiv responsrate (ORR). Lenvatinib i kombination med pembrolizumab viste statistisk signifikante forbedringer i PFS, OS og ORR sammenlignet med sunitinib i den på forhånd specificerede foreløbige analyse (endelig analyse af PFS). Median PFS for lenvatinib i kombination med pembrolizumab var 23,9 måneder (95 % CI: 20,8; 27,7) sammenlignet med 9,2 måneder (95 % CI: 6,0; 11,0) for sunitinib med HR 0,39 (95 % CI: 0,32; 0,49; P‑værdi <0,0001). For OS var HR 0,66 (95 % CI: 0,49; 0,88; P‑værdi 0,0049) med en median OS‑opfølgningstid på 26,5 måneder og en medianvarighed af behandling for lenvatinib plus pembrolizumab på 17,0 måneder. ORR for lenvatinib i kombination med pembrolizumab var 71 % (95 % CI: 66; 76) vs. 36 % (95 % CI: 31; 41) P‑værdi < 0,0001 for sunitinib. Virkningsresultaterne fra PFS, OS og ORR ved den endelige analyse specificeret i protokollen (median for opfølgningstid på 49,4 måneder) er opsummeret i tabel 5, figur 1 og figur 2. PFS‑resultaterne var ensartede i alle på forhånd specificerede undergrupper, prognosegrupper ifølge MSKCC og PD‑L1-tumorekspressions status. Virkningsresultater efter MSKCC-prognosegruppe er opsummeret i tabel 6. 

Den endelige OS-analyse blev ikke justeret for at tage højde for efterfølgende behandlinger, hvor 195/357 (54,6 %) patienter i sunitinib-armen og 56/355 (15,8 %) patienter i lenvatinib plus pembrolizumab-armen modtog efterfølgende anti-PD-1/PD-L1-behandling.

	Tabel 5 Virkningsresultater for nyrecellekarcinom iht. IRC i CLEAR

	[bookmark: _Hlk65078310]
	Lenvatinib 20 mg med pembrolizumab 200 mg N = 355
	Sunitinib 50 mg N = 357

	Progressionsfri overlevelse (PFS)*

	Antal hændelser, n (%)
	207 (58 %)
	214 (60 %)

	Median PFS i måneder (95 % CI)a
	23,9 (20,8; 27,7)
	9,2 (6,0; 11,0)

	Hazard ratio (95 % CI)b, c
	0,47 (0,38; 0,57)

	P‑værdic
	< 0,0001

	Samlet overlevelse (OS)

	Antal døde, n (%)
	149 (42 %)
	159 (45 %)

	Median OS i måneder (95 % CI)a
	53,7 (48,7; NE)
	54,3 (40,9; NE)

	Hazard ratio (95 % CI)b, c
	0,79 (0,63; 0,99)

	P‑værdic
	0,0424

	Objektiv responsrate (bekræftet)

	Objektiv responsrate, n (%)
	253 (71,3 %)
	131 (36,7 %)

	(95 % CI)
	(66,6; 76,0)
	(31,7; 41,7)

	[bookmark: _Hlk63343917]Antal med komplet respons (CR), n (%)
	65 (18,3 %)
	17 (4,8 %)

	Antal med partielt respons (PR), n (%)
	188 (53,0 %)
	114 (32 %)

	P‑værdid
	< 0,0001

	[bookmark: _Hlk58579571]Varighed af responsa

	Median i måneder (interval)
	26,7 (1,64+; 55,92+)
	14,7 (1,64+; 54,08+)

	Tumorbedømmelsen var baseret på RECIST 1.1; kun bekræftede responser er medtaget for ORR.
Data-afskæringsdato (DCO) = 31. juli 2022.
CI = konfidensinterval; NE = kunne ikke estimeres.
*	Den primære analyse af PFS omfattede censurering for ny anti-cancerbehandling. Resultaterne for PFS med og uden censurering for ny anti-cancerbehandling var ensartede.
a	Kvartiler er estimeret med Kaplan‑Meier-metoden.
b	Hazard ratio er baseret på en Cox Proportional Hazards-model med behandlingsgruppe som en faktor; Efron-metoden blev brugt ved uafgjorte resultater.
c	Stratificeret efter geografisk region (region 1: Vesteuropa og Nordamerika, region 2: resten af verden) og prognosegrupper ifølge MSKCC (gunstig, intermediær og ringe prognose) i IxRS. Nominel tosidet P‑værdi er baseret på stratificeret log-rank-test.
d	Nominel tosidet P‑værdi er baseret på den stratificerede CMH-test (Cochran-Mantel-Haenszel). Ved den tidligere foretagne forhåndsspecificerede endelige analyse af ORR (median for opfølgningstid på 17,3 måneder) blev statistisk signifikant superioritet opnået for ORR ved sammenligning af lenvatinib plus pembrolizumab med sunitinib, (odds-ratio: 3,84 (95 % CI: 2,81; 5,26), P‑værdi < 0,0001).




Figur 1 Kaplan‑Meier-kurver for progressionsfri overlevelse i CLEAR*

*Baseret på opdateret PFS-analyse foretaget på tidspunktet for den endelige OS-analyse specificeret i protokollen.





Figur 2 Kaplan‑Meier-kurver for samlet overlevelse i CLEAR*

NE = kan ikke estimeres.
DCO: 31. juli 2022
*Baseret på den endelige OS-analyse specificeret i protokollen.

CLEAR-studiet blev ikke anvendt til at evaluere virkningen af individuelle undergrupper. Tabel 6 opsummerer målene for virkning efter MSKCC-prognosegruppe baseret på den endelige OS-analyse på medianopfølgningstidspunktet efter 49,4 måneder.


	Tabel 6	Virkningsresultater i CLEAR efter MSKCC-prognosegruppe

	
	Lenvatinib + pembrolizumab (N = 355)
	Sunitinib (N = 357)
	Lenvatinib + pembrolizumab vs. sunitinib

	
	Antal patienter
	Antal hændelser
	Antal patienter
	Antal hændelser
	

	Progressionsfri overlevelse (PFS) iht. IRCa
	PFS HR (95 % CI)

	Gunstig
	96
	56
	97
	65
	0,46 (0,32; 0,67) 

	Intermediær
	227
	129
	228
	130
	0,51 (0,40; 0,65) 

	Ringe
	32
	22
	32
	19
	0,18 (0,08; 0,42)

	Samlet overlevelse (OS)a
	OS HR (95 % CI)

	Gunstig
	96
	27
	97
	31
	0,89 (0,53; 1,50) 

	Intermediær
	227
	104
	228
	108
	0,81 (0,62; 1,06) 

	Ringe
	32
	18
	32
	20
	0,59 (0,31; 1,12) 


a Median for opfølgning 49,4 måneder (DCO – 31. juli 2022)


Åbent, enkeltarmet fase 2-studie
Yderligere data er tilgængelige fra det åbne, enkeltarmede fase 2-studie KEYNOTE-B61 med lenvatinib (20 mg én gang dagligt) i kombination med pembrolizumab (400 mg hver 6. uge) til førstevalgsbehandling af patienter med fremskreden eller metastatisk RCC med non-clearcelle-histologi (n = 158), herunder 59 % papillær, 18 % kromofob, 4 % translokation, 1 % medullær, 13 % uklassificeret og 6 % andet. ORR var 50,6 % (95 % CI (42,6; 58,7)), og medianvarigheden af respons var 19,5 måneder (95 % CI 15,3; NR).

Andetvalgsbehandling af patienter med RCC (i kombination med everolimus)
Studie 205, et randomiseret, åbent multicenterstudie, blev udført for at bestemme lenvatinibs sikkerhed og virkning, når det blev administreret alene eller i kombination med everolimus hos patienter med ikke-resekterbar fremskreden eller metastatisk RCC. Studiet bestod af 2 dele, en fase 1b til fastlæggelse af dosis og en fase 2. Fase 1b inkluderede 11 patienter, som fik kombinationen 18 mg lenvatinib plus 5 mg everolimus. Fase 2 inkluderede i alt 153 patienter med ikke-resekterbar fremskreden eller metastatisk RCC efter 1 tidligere VEGF-målrettet behandling. I alt 62 patienter fik kombinationen af lenvatinib og everolimus ved den anbefalede dosis. Det var et krav, at patienterne blandt andet skulle have histologisk bekræftet primært clearcelle-RCC, radiografisk bevis for sygdomsprogression i henhold til RECIST 1.1, en tidligere VEGF‑målrettet behandling og ECOG- (Eastern Cooperative Oncology Group) PS (præstationsstatus) 0 eller 1.

Patienterne blev randomiseret til en af 3 arme: 18 mg lenvatinib plus 5 mg everolimus, 24 mg lenvatinib eller 10 mg everolimus i forholdet 1:1:1. Patienterne blev stratificeret efter hæmoglobinniveau (≤ 13 g/dl vs. >13 g/dl for mænd og ≤ 11,5 g/dl vs. >11,5 g/dl for kvinder) og korrigeret serum-calcium (≥ 10 mg/dl vs. < 10 mg/dl). Medianen for den gennemsnitlige individuelle daglige dosis pr. patient i kombinationsarmen var 13,5 mg lenvatinib (75,0 % af den tilsigtede dosis på 18 mg) og 4,7 mg everolimus (93,6 % af den tilsigtede dosis på 5 mg). Det endelige dosisniveau i kombinationsarmen var 18 mg for 29 % af patienterne, 14 mg for 31 % af patienterne, 10 mg for 23 % af patienterne, 8 mg for 16 % af patienterne og 4 mg for 2 % af patienterne.

Af de 153 randomiserede patienter var 73 % mænd, medianalderen var 61 år, 37 % var ≥ 65 år, og 7 % var ≥ 75 år. 97 % var hvide. 95 % af patienterne havde metastaser, og 5 % havde ikke-resekterbar fremskreden sygdom. Alle patienterne havde ECOG-PS 0 (55 %) eller 1 (45 %) ved baseline med samme fordeling i de 3 arme. En MSKCC- (Memorial Sloan Kettering Cancer Center) risiko for dårlig prognose blev observeret hos 39 % af patienterne i lenvatinib plus everolimus-armen, hos 44 % i lenvatinib-armen og hos 38 % i everolimus-armen. Risiko for dårlig prognose ifølge International mRCC Database Consortium (IMDC) blev observeret hos 20 % af patienterne i lenvatinib plus everolimus-armen, hos 23 % i lenvatinib-armen og hos 24 % i everolimus-armen. Mediantiden fra diagnosticering til første dosis var 32 måneder i lenvatinib plus everolimus-armen, 33 måneder i lenvatinib-armen og 26 måneder i everolimus-armen. Alle patienter var tidligere blevet behandlet med 1 VEGF-hæmmer, 65 % med sunitinib, 23 % med pazopanib, 4 % med tivozanib, 3 % med bevacizumab og 2 % hver med sorafenib eller axitinib.

Det primære virkningsendepunkt, baseret på investigatorbedømt tumorrespons, var PFS, for lenvatinib plus everolimus-armen vs. everolimus-armen og for lenvatinib-armen vs. everolimus-armen. Andre virkningsendepunkter inkluderede OS og investigatorbedømt ORR. Tumorbedømmelser blev udført i henhold til RECIST 1.1.

Lenvatinib plus everolimus-armen viste en statistisk signifikant og klinisk meningsfuld forbedring i PFS sammenlignet med everolimus-armen (se tabel 7 og figur 3). Baseret på resultaterne af en post-hoc eksploratorisk analyse hos et begrænset antal patienter pr. undergruppe blev den positive virkning på PFS observeret uanset hvilken tidligere VEGF-målrettet behandling, patienten havde fået: sunitinib (Hazard ratio [HR] = 0,356 [95 % CI: 0,188; 0,674] eller andre behandlinger (HR = 0,350 [95 % CI: 0,148; 0,828).
Lenvatinib-armen viste også en forbedring i PFS sammenlignet med everolimus-armen. Samlet overlevelse var længere i armen med lenvatinib plus everolimus (se tabel 7 og figur 4). Studiet havde ikke styrke til en OS-analyse.

Virkningen af behandling med kombinationen på PFS og ORR blev også understøttet af en post-hoc retrospektiv, uafhængig, blindet gennemgang af scanninger. Lenvatinib plus everolimus-armen viste en statistisk signifikant og klinisk meningsfuld forbedring i PFS sammenlignet med everolimus-armen. Resultater for ORR var i overensstemmelse med investigatorernes bedømmelser, 35,3 % i lenvatinib plus everolimus-armen med et fuldstændigt respons og 17 med delvist respons. Ingen patienter havde et objektivt respons i everolimus-armen (p < 0,0001) til fordel for lenvatinib plus everolimus-armen.


	Tabel 7 Virkningsresultater efter én tidligere behandling rettet mod VEGF i RCC-studie 205

	
	lenvatinib 18 mg + everolimus5 mg (N = 51)
	lenvatinib 24 mg
(N = 52)
	everolimus 10 mg
(N = 50)

	Progressionsfri overlevelse (PFS)a efter investigators bedømmelse

	Median PFS i måneder (95 % CI)
	14,6 (5,9; 20,1)
	7,4 (5,6; 10,2)
	5,5 (3,5; 7,1)

	Hazard ratio (95 % CI)b
lenvatinib + everolimus vs. everolimus
	0,40 (0,24; 0,67)
	-
	-

	P‑værdi
lenvatinib + everolimus vs. everolimus 
	0,0005
	-
	-

	Progressionsfri overlevelse (PFS)a efter en post-hoc, retrospektiv uafhængig gennemgang 

	Median PFS i måneder (95 % CI)
	12,8 (7,4; 17,5)
	9,0 (5,6; 10,2)
	5,6 (3,6; 9,3)

	Hazard ratio (95 % CI)b
lenvatinib + everolimus vs. everolimus
	0,45 (0,26; 0,79)
	-
	-

	P‑værdi
lenvatinib + everolimus vs. everolimus
	0,003
	-
	-

	Samlet overlevelsec

	Antal døde, n (%)
	32 (63)
	34 (65)
	37 (74)

	Median OS i måneder (95 % CI)
	25,5 (16,4; 32,1)
	19,1 (13,6; 26,2)
	15,4 (11,8; 20,6)

	Hazard ratio (95 % CI)b
lenvatinib + everolimus vs. everolimus
	0,59 (0,36; 0,97)
	-
	-

	Objektiv responsrate n (%) efter investigators bedømmelse

	Fuldstændigt respons
	1 (2)
	0
	0

	Delvist respons
	21 (41)
	14 (27)
	3 (6)

	Objektiv responsrate
	22 (43)
	14 (27)
	3 (6)

	Stabil sygdom
	21 (41)
	27 (52)
	31 (62)

	Responsvarighed, måneder, median (95 % CI)
	13,0 (3,7; NE)
	7,5 (3,8; NE)
	8,5 (7,5; 9,4)

	Tumorbedømmelsen var baseret på RECIST 1.1-kriterier. Data-afskæringsdato = 13. juni 2014
Procenterne er baseret på det totale antal patienter i det fuldstændige analysesæt i den relevante behandlingsgruppe.
CI = konfidensinterval, NE = kunne ikke estimeres
a Point-estimater er baseret på Kaplan‑Meier-metoden, og 95 % CI er baseret på Greenwood-formlen ved brug af log‑log-transformation.
b Stratificeret hazard ratio er baseret på en stratificeret Cox-regressionsmodel, som inkluderer behandling som en kovariat og hæmoglobin og korrigeret serum-calcium som strata. Efron-metoden blev anvendt til korrigering for bundne hændelser.
c Data-afskæringsdato = 31. juli 2015



Figur 3 Kaplan‑Meier-kurver for progressionsfri overlevelse (investigators bedømmelse)

Figur 4 Kaplan‑Meier-kurver for samlet overlevelse

Pædiatrisk population
Det Europæiske Lægemiddelagentur har udsat forpligtelsen til at fremlægge resultaterne af studier med referencelægemidlet, som indeholder lenvatinib, i en eller flere undergrupper af den pædiatriske population ved behandling af nyrecellekarcinom (RCC) (se pkt. 4.2 for oplysninger om pædiatrisk anvendelse).

Pædiatriske studier
Lenvatinibs virkning blev vurderet men ikke klarlagt i to åbne studier (se også pkt. 5.1 i produktresuméet til lenvatinib indiceret til differentieret thyreoideakarcinom, hepatocellulært karcinom og endometriekarcinom for at få yderligere pædiatriske oplysninger):

Studie 216 var et multicenter, åbent, enkeltarmet fase 1/2-studie til at bestemme sikkerheden, tolerabiliteten og antitumoraktiviteten af lenvatinib, der blev administreret i kombination med everolimus til pædiatriske patienter (og unge voksne i alderen ≤ 21 år) med recidiverende eller refraktære faste maligniteter, herunder CNS-tumorer. I alt 64 patienter blev indskrevet og behandlet. I fase 1 (dosisbestemmende kombinationskohorte) blev 23 patienter indskrevet og behandlet: 5 ved dosisniveauet –1 (lenvatinib 8 mg/m2 og everolimus 3 mg/m2) og 18 ved dosisniveauet 1 (lenvatinib 11 mg/m2 og everolimus 3 mg/m2). Den anbefalede dosis af kombinationen var lenvatinib 11 mg/m2 og everolimus 3 mg/m2, som blev taget én gang dagligt. I fase 2 (ekspansions-kombinationskohorte) blev 41 patienter indskrevet og behandlet med den anbefalede dosis i følgende kohorter: Ewings sarkom (EWS, n = 10), rhabdomyosarkom (RMS, n = 20) og højgradsgliom (HGG, n = 11). Det primære virkningsudfald var objektiv responsrate (ORR) i uge 16 hos evaluerbare patienter baseret på investigators vurdering ved brug af RECIST v.1.1 eller RANO (til patienter med HGG). Der blev ikke observeret nogen objektiv respons i EWS- og HGG-kohorterne. 2 delvise responser blev observeret i RMS-kohorten for en ORR i uge 16 på 10 % (95 % CI: 1,2; 31,7).

Studie 231 er et multicenter, åbent, fase 2-kurvestudie til evaluering af antitumoraktiviteten og sikkerheden af lenvatinib hos børn, unge og unge voksne mellem 2 og ≤ 21 år med recidiverende eller refraktære faste maligniteter, herunder EWS, RMS og HGG. I alt 127 patienter blev indskrevet og behandlet med den anbefalede dosis lenvatinib (14 mg/m2) i følgende kohorter: EWS (n = 9), RMS (n = 17), HGG (n = 8) og andre faste tumorer (n = 9 hver for diffust midtlinje gliom, medulloblastom og ependymom, n = 66 for alle andre faste tumorer). Det primære virkningsudfald var ORR i uge 16 hos evaluerbare patienter baseret på investigators vurdering ved brug af RECIST v.1.1 eller RANO (til patienter med HGG). Der blev ikke observeret noget objektivt respons hos patienter med HGG, diffust midtlinje gliom, medulloblastom eller ependymom. To delvise responser blev observeret i både EWS- og RMS-kohorterne for en ORR i uge 16 på henholdsvis 22,2 % (95 % CI: 2,8; 60.0) og 11,8 % (95 % CI: 1,5; 36,4). Fem delvise responser (hos patienter med synovialt sarkom [n = 2], kaposiformt hæmangioendotheliom [n = 1], Wilms' tumornefroblastom [n = 1] og clearcelle-karcinom [n = 1]) blev observeret blandt alle andre solide tumorer for en ORR i uge 16 på 7,7 % (95 % CI: 2,5; 17,0).

5.2	Farmakokinetiske egenskaber
Farmakokinetiske parametre for lenvatinib er blevet undersøgt hos raske vokse personer, voksne personer med nedsat leverfunktion, nedsat nyrefunktion og faste tumorer.

Absorption
Lenvatinib absorberes hurtigt efter oral administration med tmaks, der typisk observeres fra 1 til 4 timer efter dosering. Mad påvirker ikke absorptionsgraden, men sænker absorptionshastigheden. Når lenvatinib administreres sammen med mad til raske personer, forlænges tiden til maksimal plasmakoncentration med 2 timer.
Den absolutte biotilgængelighed er ikke blevet bestemt hos mennesker. Data fra et masse-balance-studie tyder imidlertid på, at den er i størrelsesordenen 85 %.

Fordeling
[bookmark: _Hlk84456354]In vitro-binding af lenvatinib til humane plasmaproteiner er høj og i intervallet fra 98 % til 99 % (0,3‑30 μg/ml, mesilat). Denne binding var primært til albumin med en mindre binding til surt α1-glykoprotein og γ‑globulin. En lignende plasmaproteinbinding (97 % til 99 %) uden afhængigheder af lenvatinibkoncentrationer (0,2 til 1,2 μg/ml) blev observeret i plasma fra patienter med nedsat leverfunktion og nedsat nyrefunktion samt matchende raske forsøgsdeltagere.
In vitro var blod-plasma-koncentrationsforholdet for lenvatinib i intervallet fra 0,589 til 0,608 (0,1‑10 μg/ml, mesilat).
In vitro-studier indikerer, at lenvatinib er substrat for P‑gp og BCRP. Lenvatinib viser minimal eller ingen hæmmende aktivitet mod P‑gp-medierede og BCRP-medierede transportaktiviteter. På samme måde blev der heller ikke observeret induktion af P‑gp mRNA-ekspression. Lenvatinib er ikke substrat for OAT1, OAT3, OATP1B1, OATP1B3, OCT1, OCT2 eller BSEP. Lenvatinib hæmmede ikke aldehydoxidase-aktiviteten i human lever-cytosol.

Hos patienter lå medianen for det tilsyneladende fordelingsvolumen (Vz/F) for den første dosis i intervallet fra 50,5 l til 92 l, og det var generelt konsistent i dosisgrupper fra 3,2 mg til 32 mg. Analogt hermed var det mediane tilsyneladende fordelingsvolumen ved steady state (Vz/Fss) også generelt konsistent og i intervallet fra 43,2 l til 121 l.



Biotransformation
CYP3A4 blev in vitro vist som den primære (> 80 %) isoform involveret i den CYP‑medierede metabolisering af lenvatinib. In vivo-data indikerede imidlertid, at ikke-CYP-medierede metaboliseringsveje i signifikant grad bidrog til den samlede lenvatinibmetabolisme. Som følge heraf havde CYP3A4-induktorer og CYP3A4-hæmmere in vivo en minimal virkning på lenvatinib-eksponeringen (se pkt. 4.5).

I humane levermikrosomer blev den demethylerede form af lenvatinib (M2) identificeret som den primære metabolit. M2’ og M3’, de primære metabolitter i human fæces, blev dannet fra hhv. M2 og lenvatinib af aldehydoxidase.

I plasmaprøver, der blev indsamlet op til 24 timer efter administration, udgjorde lenvatinib 97 % af radioaktiviteten i plasma-radiokromatogrammer, og M2-metabolitten udgjorde yderligere 2,5 %. Baseret på AUC(0-inf) redegjorde lenvatinib for 60 % og 64 % af den totale radioaktivitet i hhv. plasma og blod.

Data fra et masse-balance/udskillelsesstudie hos mennesker indikerer, at lenvatinib i omfattende grad metaboliseres hos mennesker. De primære metaboliseringsveje hos mennesker blev identificeret som oxidation ved aldehydoxidase, demethylering via CYP3A4, glutationkonjugering med elimination af O-arylgruppen (chlorphenyl-delen) og kombinationer af disse metaboliseringsveje efterfulgt af videre biotransformationer (f.eks. glukuronisation, hydrolyse af glutation-delen, nedbrydning af cysteindelen og intramolekulær omlejring af cysteinylglycin- og cysteinkonjugater med efterfølgende dimerisering). Disse metaboliseringsveje in vivo er i overensstemmelse med de data, der foreligger fra in vitro-studier med humant biomateriale.

In vitro transporterstudier
Se afsnittet om fordeling.

Elimination
Plasmakoncentrationen falder bieksponentielt efter Cmaks. Den gennemsnitlige terminale eksponentielle halveringstid for lenvatinib er omkring 28 timer.

Efter administration af radiomærket lenvatinib til 6 patienter med faste tumorer blev ca. to tredjedele og en fjerdedel af radiomærkningen elimineret i hhv. fæces og urin. M3-metabolitten var den primære metabolit i fæces og urin (~17 % af dosis), efterfulgt af M2’ (~11 % af dosis) og M2 (~4,4 af dosis).

Linearitet/non-linearitet

Dosisproportionalitet og akkumulering
Hos patienter med faste tumorer, der fik administreret enkeltdosis eller gentagne doser af lenvatinib én gang dagligt, steg eksponeringen for lenvatinib (Cmaks og AUC) direkte proportionalt med den administrerede dosis i intervallet fra 3,2 til 32 mg én gang dagligt.

Lenvatinib udviser minimal akkumulering ved steady state. I dette interval var det mediane akkumulationsindeks (Rac) i intervallet fra 0,96 (20 mg) til 1,54 (6,4 mg).



Særlige populationer

Nedsat leverfunktion
Lenvatinibs farmakokinetik efter en enkelt dosis på 10 mg blev evalueret hos 6 personer med let og 6 personer med moderat nedsat leverfunktion (Child‑Pugh A hhv. Child‑Pugh B). En 5 mg dosis blev evalueret hos 6 personer med svært nedsat leverfunktion (Child‑Pugh C). Otte raske, demografisk matchede personer var kontroller og fik en dosis på 10 mg. Den mediane halveringstid var sammenlignelig hos personer med let, moderat og svært nedsat leverfunktion og hos personer med normal leverfunktion og lå i intervallet fra 26 timer til 31 timer. Procentdelen af dosis af lenvatinib udskilt i urinen var lav i alle kohorter (< 2,16 % på tværs af behandlingskohorter).

Baseret på dosisjusterede data for AUC(0-t) og AUC(0-inf) var lenvatinib-eksponeringen henholdsvis 119 %, 107 % og 180 % af det normale for personer med let, moderat og svært nedsat leverfunktion. Det er blevet fastslået, at plasmaproteinbindingen i plasma fra personer med nedsat leverfunktion lignede de respektive matchede raske personer, og der blev ikke observeret nogen koncentrationsafhængighed. Se pkt. 4.2 for doseringsvejledning.

Nedsat nyrefunktion
Lenvatinibs farmakokinetik efter en enkelt dosis på 24 mg blev evalueret hos 6 personer med henholdsvis let, moderat og svært nedsat nyrefunktion og sammenlignet med 8 raske, demografisk matchede personer. Personer med nyresygdom i slutstadiet blev ikke undersøgt.

Baseret på data for AUC(0-inf) var lenvatinib-eksponeringen henholdsvis 101 %, 90 % og 122 % af det normale for personer med let, moderat og svært nedsat nyrefunktion. Det er blevet fastslået, at plasmaproteinbindingen i plasma fra personer med nedsat nyrefunktion lignede de respektive matchede raske personer, og der blev ikke observeret nogen koncentrationsafhængighed. Se pkt. 4.2 for doseringsvejledning.

Alder, køn, vægt, etnisk oprindelse
Baseret på en populationsfarmakokinetisk analyse af patienter, der fik op til 24 mg lenvatinib én gang dagligt, havde alder, køn, vægt og race (japansk versus andet, hvide versus andet) ingen signifikant indvirkning på clearance (se pkt. 4.2).

Pædiatrisk population
Baseret på en populationsfarmakokinetikanalyse af pædiatriske patienter i alderen 2 til 12 år, hvilket omfattede data fra 3 pædiatriske patienter i alderen 2 til < 3 år, 28 pædiatriske patienter i alderen ≥ 3 til < 6 år og 89 pædiatriske patienter i alderen 6 til ≤ 12 år på tværs af det pædiatriske program med lenvatinib, blev oral clearance (CL/F) for lenvatinib påvirket af kropsvægt, men ikke alder. De forudsagte eksponeringsniveauer i form af areal under kurven ved steady-state (AUC’er) hos pædiatriske patienter, der fik 14 mg/m2, var sammenlignelige med dem hos voksne patienter, der fik en fast dosis på 24 mg. I disse studier var der ingen tydelige forskelle i det aktive stof lenvatinibs farmakokinetik blandt børn (2‑12 år), unge og unge voksne patienter med undersøgte tumortyper, men data fra børn er relativt begrænsede til, at der kan drages sikre konklusioner (se pkt. 4.2).



5.3	Non-kliniske sikkerhedsdata
I toksicitetsstudier med gentagne doser (op til 39 uger) forårsagede lenvatinib toksikologiske ændringer i forskellige organer og væv relateret til lenvatinibs forventede farmakologiske virkninger, herunder glomerulopati, testikulær hypocellularitet, follikulær atresi, gastrointestinale ændringer, knogleændringer, ændringer i binyrerne (rotter og hunde) og arterielle læsioner (arteriel fibrinoid nekrose, medial degeneration eller blødning) hos rotter, hunde og cynomolgus-aber. Forhøjede aminotransferaseniveauer forbundet med tegn på hepatotoksicitet blev også observeret hos rotter, hunde og aber.
Reversibilitet af de toksikologiske ændringer blev observeret ved slutningen af en 4‑ugers rekonvalescensperiode hos alle de undersøgte dyrearter.

Genotoksicitet
Lenvatinib var ikke genotoksisk.

Der er ikke udført karcinogenicitetsstudier med lenvatinib.

Reproduktions- og udviklingstoksicitet
Der er ikke udført specifikke studier med lenvatinib hos dyr for at evaluere indvirkningen på fertilitet. Ændringer i testikler (hypocellularitet af det seminiferøse epitel) og ovarier (follikulær atresi) blev imidlertid observeret i toksicitetsstudier med gentagne doser hos dyr ved eksponeringer, der var 11 til 15 gange (rotte) eller 0,6 til 7 gange (abe) den forventede kliniske eksponering (baseret på AUC) ved den maksimalt tolererede humane dosis. Disse fund var reversible ved slutningen af en 4‑ugers rekonvalescensperiode.

Administration af lenvatinib under organogenesen medførte embryoletalitet og teratogenicitet hos rotter (føtale eksterne anomalier og skeletanomalier) ved eksponeringer under den kliniske eksponering (baseret på AUC) ved den maksimalt tolererede humane dosis og hos kaniner (føtale eksterne, viscerale anomalier eller skeletanomalier) ved eksponeringer under den kliniske eksponering (baseret på legemsoverfladeareal, mg/m2) ved den maksimalt tolererede humane dosis. Disse resultater indikerer, at lenvatinib har et teratogent potentiale, der sandsynligvis er relateret til lenvatinibs farmakologiske aktivitet som et antiangiogent stof.

Lenvatinib og dets metabolitter udskilles i rottemælk.

Toksicitetsstudier hos juvenile dyr
Mortalitet var den dosisbegrænsende toksicitet hos juvenile rotter, hvor dosering blev påbegyndt på den 7. postnatale dag (PND7) eller PND21, og blev observeret ved eksponeringer, der var hhv. 125 eller 12 gange lavere sammenlignet med eksponeringen, hvor der blev observeret mortalitet hos voksne rotter, hvilket tyder på en øget følsomhed for toksicitet ved faldende alder. Derfor kan mortalitet muligvis tilskrives komplikationer relateret til primære duodenale læsioner med et muligt bidrag fra ekstra toksiciteter i umodne målorganer.

Toksiciteten af lenvatinib var mere fremtrædende hos yngre rotter (dosering påbegyndt PND7) sammenlignet med rotter, hvor dosering blev påbegyndt PND21, og mortalitet og nogle toksiciteter blev observeret tidligere hos juvenile rotter ved 10 mg/kg sammenlignet med voksne rotter, der fik samme dosisniveau. Vækstretardering, sekundær forsinkelse af fysisk udvikling og læsioner, der kan tilskrives farmakologiske virkninger (fortænder, femur [epifyse-vækstplade], nyrer, binyrer og duodenum) blev også observeret hos juvenile rotter.


6.	FARMACEUTISKE OPLYSNINGER

6.1	Hjælpestoffer

Kapselindhold
Natriumhydrogencarbonat
Mannitol
Mikrokrystallinsk cellulose
Hydroxypropylcellulose
Lav-substitueret hydroxypropylcellulose
Talcum

Kapselskal 4 mg
Hypromellose
Sort jernoxid (E172)
Gul jernoxid (E172)
Rød jernoxid (E172)
Titandioxid (E171)

Kapselskal 10 mg
Hypromellose
Gul jernoxid (E172)
Titandioxid (E171)

Kapselhætte
Hypromellose
Sort jernoxid (E172)
Gul jernoxid (E172)
Rød jernoxid (E172)
Titandioxid

Prægeblæk
Shellac
Kaliumhydroxid
Sort jernoxid (E172)

6.2	Uforligeligheder
Ikke relevant.

6.3	Opbevaringstid
2 år.

6.4	Særlige opbevaringsforhold
Opbevares i den originale yderpakning for at beskytte mod fugt.



6.5	Emballagetype og pakningsstørrelser

oPA/Al/PVC/Al-blister
Pakningsstørrelser: 30, 60 og 90 hårde kapsler.

oPA/Al/PVC/Al-enkeltdosisblister
Pakningsstørrelser: 30×1, 60×1 og 90×1 hårde kapsler.

oPA/Al/PVC/Al-blister med tørremiddel
Pakningsstørrelser: 30, 60 og 90 hårde kapsler.

oPA/Al/PVC/Al-enkeltdosisblister med tørremiddel
Pakningsstørrelser: 30×1, 60×1 og 90×1 hårde kapsler.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
For at undgå gentagen eksponering for indholdet bør plejepersonale ikke åbne kapslerne.

Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
Mylan Pharmaceuticals Limited
Damastown Industrial Park
Mulhuddart
D15 XD71, Dublin 15
Irland

Repræsentant
Viatris ApS
Borupvang 1
2750 Ballerup

8.	MARKEDSFØRINGSTILLADELSESNUMMER (-NUMRE)
4 mg:	75631
10 mg:	75633

9.	DATO FOR FØRSTE MARKEDSFØRINGSTILLADELSE
9. september 2026

10.	DATO FOR ÆNDRING AF TEKSTEN
-


Lenvatinib Mylan, hårde kapsler 4 mg og 10 mg	Side 3 af 3

